title: Brussels Cycling Classic

text: Pariisi–Bryssel järjestettiin ensimmäisen kerran jo vuonna 1893, tuolloin kaksipäiväisenä amatöörikilpailuna. Vuodesta 1907 lähtien se on ollut ammattilaiskilpailu. Pariisi–Bryssel kuului vuosikymmeniä kevään klassikoihin, joka ajettiin huhtikuun loppupuolella Pariisi–Roubaix’n ja Gent–Wevelgemin välissä. Kilpailu menetti hohtoaan vuonna 1966 Amstel Gold Racen aloittamisen myötä, eikä sitä järjestetty lainkaan vuosina 1967–1972. Pariisi–Bryssel palasi kilpailukalenteriin vuonna 1973 syyskuun loppupuolella juuri ennen Pariisi–Toursia.


title: Brussels Cycling Classic

text: Pariisi–Bryssel-ajon pituus oli ennen vuotta 1926 aina yli 400 kilometriä, mutta matka lyhentyi sittemmin runsaaseen 200 kilometriin ja lähtöpaikkana oli Soissons, 85 kilometriä Pariisista koilliseen. Reitti oli pääasiassa varsin tasainen, mutta matkan loppupuolella oli useita mukulakivipintaisia nousuja. Kilpailu päättyi pitkään RSC Anderlechtin jalkapallostadionin ulkopuolelle, mutta vuonna 2005 maalipaikka vaihtui Atomiumin läheisyyteen Brysselin keskustaan. Vuodesta 2013 lähtö- ja maalipaikka on ollut Brysselissä.


title: Brussels Cycling Classic

text: Pariisi–Brysselin on voittanut useimmin Robbie McEwen, kaikkiaan viisi kertaa. Kilpailun taso on kärsinyt Espanjan ympäriajon siirtymisestä keväästä syyskuulle vuonna 1995.


title: Force India VJM01

text: Force India VJM01 on Formula 1 -auto, jota Force India -talli käytti kaudella . Auto esiteltiin 7. helmikuuta 2008 Mumbaissa Intiassa. Autoa kilpailuissa ajoivat italialainen Giancarlo Fisichella ja saksalainen Adrian Sutil.


title: Force India VJM01

text: Auto pohjautuu Spykerin F8-VII:hin. Autolla ei ylletty pisteille. Paras saavutettu sija on Fisichellan ajama kymmenes sija Espanjan GP:ssä.


title: Jalkaväkirykmentti 9 (jatkosota)

text: Jalkaväkirykmentti 9 (JR 9) oli jatkosodan 7. divisioonan rykmentti. Se kuului suojajoukkoihin ja sen perustamisesta vastasivat välirauhan aikainen 9. prikaati sekä Pohjois-Karjalan suojeluskuntapiiri.


title: Jalkaväkirykmentti 9 (jatkosota)

text: Välirauhan ajan 9. prikaati sai käskyn suojavalmiuteen asettumisesta eli suojajoukkoryhmitykseen siirtymisestä 10. kesäkuuta 1941. Tämän seurauksena prikaati muutettiin Jalkaväkirykmentti 9:ksi. I ja II pataljoonan rungot muodostettiin palveluksessa olevista varusmiehistä ja täydennettiin palvelukseen kutsutuilla reserviläisillä. Pohjois-Karjalan suojeluskuntapiiri perusti Enon Kaltimossa rykmentin III pataljoona Enon, Ilomantsin ja Kontiolahden reserviläisistä.


title: Jalkaväkirykmentti 9 (jatkosota)

text: Liikekannallepanossa perustettiin:Jalkaväkirykmentti 9:n II pataljoona siirtyi 13. kesäkuuta Kaltimon kautta Sonkajaan ryhmittymisalueelleen, missä ryhmittyi puolustukseen. I pataljoona siirtyi 15. kesäkuuta Koveroon, missä se ryhmittyi puolustukseen. III pataljoona ryhmittyi Enon ja Koveron väliselle alueelle. Rykmentin esikunta toimi perustamisen alkuajan Kontiolahdella, mistä siirtyi Revonkylän Törrölän koululle 22. kesäkuuta.


title: Jalkaväkirykmentti 9 (jatkosota)

text: 7. divisioonan komentaja antoi 23. kesäkuuta käskynsä, missä ilmoitettiin rykmentin liittämisestä divisioonaan. Seuraavana päivänä divisioonankomentaja tarkasti rykmentin valmiuden.Jalkaväkirykmentti 9 oli ryhmittynyt Onkamon ja Hammaslahden välille lokakuun 1944 lopulla, mistä aloitettiin siirrot kotiuttamispaikoille 8. marraskuuta. Ilomantsilaiset, enolaiset ja tuupovaaralaiset kotiutettiin Kaltimossa ja muut pohjoiskarjalalaiset Kontiolahdessa. Muista suojeluskuntapiireistä olevat kotiutettiin Joensuussa. Pohjoiskarjalaiset marssivat kotiuttamispaikoille 9. marraskuuta ja kotiuttaminen alkoi seuraavana päivänä.


title: Jalkaväkirykmentti 9 (jatkosota)

text: Puolustusvoimien uudelleen järjestelyyn liittyen II pataljoona (nuorennettu varusmiespataljoona) siirtyi Tuusulaan Hyrylän kasarmeille 28. marraskuuta ja rykmentin esikunta sekä I pataljoona (nuorennettu varusmiespataljoona) Helsinkiin Santahaminaan. Näistä rykmentin osista muodostettiin 4. joulukuuta 1944 uudelleen nimetty Jalkaväkirykmentti 5.


title: Eero Koskela

text: Eero Koskela on Väinö Linnan romaanitrilogiassa Täällä Pohjantähden alla Koskelan Akselin ja Elinan toinen poika. Eero kuvataan hiljaiseksi ja rauhalliseksi henkilöksi. Eero osallistuu talvisotaan yhdessä veljiensä Vilhon ja Voiton kanssa. Eero kaatuu Karjalan kannaksella Vuosalmella erään Vuoksen saaren valtausyrityksessä. Eeron ruumis jäi päiväksi vihollisille, mutta vuoksen uudelleen hyökkäyksessä se saatiin takaisin.


title: Pahtakeltto

text: Pahtakeltto eli pahtaketokeltto ("Crepis tectorum" ssp. "nigrescens") on kelttojen sukuun ja asterikasvien heimoon kuuluva laajalle levinnyt pohjoisen kasvialalaji. Suomessa pahtakeltto on erittäin uhanalainen (EN), erityisesti suojeltu ja rauhoitettu laji.


title: Pahtakeltto

text: Pahtakeltto on ketokelton ("Crepis tectorum") alalaji ja muistuttaa sitä läheisesti. Ketokeltot ovat monimuotoisia ja monirotuisia ja niiden taksonomia tunnetaan huonosti.


title: Pahtakeltto

text: Pahtakeltto on matalakasvuinen. Sen lehdet ovat lähes kaljuja. Ruusukelehdet ovat isohampaisia, pariliuskaisia ja muodostavat maanmyötäisen ruusukkeen kasvin tyvelle. Kukintavaiheessa ruusukelehdet ovat yleensä kuihtuneet. Varsilehdet ovat leveähkötyvisiä, kapeita ja lähes hampaattomia. Halkaisijaltaan parisenttiset keltaiset mykerökukat kasvavat haarovan varren latvassa.


title: Pahtakeltto

text: Pahtakelton levinneisyysalue on laaja, ulottuen Fennoskandian itäosista Venäjän pohjoisosien kautta Luoteis-Siperiaan. Lajin ainoat esiintymispaikat Suomessa ovat Sallassa Oulangan kansallispuistossa ja Utsjoella Kevon luonnonpuistossa.


title: Pahtakeltto

text: Suomessa pahtakeltto kasvaa Sallassa kalkkipitoisten kallioseinämien rapautumapintaisilla hyllyillä sekä Utsjoella graniittigneissialustoilla. Kasvupaikkojen on oltava avoimia. Vaikka pahtakelton esiintymät Suomessa sijaitsevat suojelualueilla, niitä uhkaavat kasvupaikkojen umpeenkasvu, laiton keräily sekä kaivostoiminta.


title: John Grimsley

text: John Grimsley (25. helmikuuta 1962 – 6. helmikuuta 2008) oli yhdysvaltalainen amerikkalaisen jalkapallon pelaaja. Hän syntyi Cantonissa, Ohiossa, ja pelasi yliopistotasolla Kentuckyssä.


title: John Grimsley

text: Grimsley aloitti NFL-uransa vuonna 1984 pelaajana Houston Oilersissa, jossa hän pysyi 1990-luvun alkuun ennen siirtymistään Miami Dolphinsissa.


title: John Grimsley

text: Grimsley kuoli ampumatapaturmassa kotonaan Missouri Cityssä 45-vuotiaana.


title: Jordan EJ10

text: Jordan EJ10 oli britti Mike Gascoynen suunnittelema auto, jolla Jordan kilpaili kaudella 2000. Autoa ajoivat edelliskaudella hyvin menestynyt saksalainen Heinz-Harald Frentzen ja italialainen Jarno Trulli. Auto käytti Bridgestonen renkaita ja siinä oli Mugen Hondan V10 -moottori. Jarrut valmisti Brembo.


title: Jordan EJ10

text: Kauden alussa näytti siltä että talli olisi saamassa jatkoa edelliskauden hyvälle menestykselle, kun Australian GP:ssa Frentzen johti kilpailua hetken aikaa. Kaikki muuttui kuitenkin nopeasti, kun molemmat autot joutuivat keskeyttämään. Seuraavaksi ajetussa Brasilian GP:ssa molemmat autot ylsivät pisteille, kun Frentzen oli kolmas ja Trulli neljäs. Britannian GP:ssa Trulli sijoittui kuudenneksi ja Espanjan GP:ssa Frentzen ajoi samalle sijalle. Kahden pisteettömän kilpailun jälkeen Kanadan ja Ranskan GP:ssa Trulli sijoittui molemmissa kuudenneksi. Tämän jälkeen hän ei enää kyennyt saavuttamaan pisteitä loppukauden aikana.


title: Jordan EJ10

text: Talli ilmoitti tuovansa radoille Saksan GP:hin EJ10-autonsa uuden B-version. Aluksi B-versio oli suunniteltu otettavan käyttöön jo Itävallan GP:ssa, mutta talli halusi kuitenkin vielä testata autoa lisää. B-versiota oli muutettu niin paljon, että tallin piti käytättää se FIA:n pakollisissa törmäystesteissä.


title: Jordan EJ10

text: Frentzen katkaisi kuuden kilpailun mittaisen pisteettömän kautensa yltäessään kuudenneksi Unkarin ja Belgian GP:ssa. Yhdysvaltain GP:ssa Frentzen ajoi viimeistä kertaa kaudella pisteille sijoittumalla kolmanneksi. Samalla alkoi kolme vuotta kestänyt palkintopalliton ajanjakso. Giancarlo Fisichella katkaisi sen kaudella 2003.


title: Jordan EJ10

text: Jordan sijoittui kauden päätteeksi valmistajien MM-sarjassa kuudenneksi. MM-pisteitä talli kokosi 17 kappaletta. Edellisen kerran talli sijoittui yhtä heikosti kaudella 1995.


title: Jordan EJ10

text: Lihavointi tarkoittaa paalupaikkaa, "kursivointi" kilpailun nopeinta kierrosta.


title: Jordan EJ10

text: B = Kilpailu ajettiin autolla EJ10B


title: Dean Steinkuhler

text: Dean Elmer Steinkuhler (s. 27. tammikuuta 1961) on yhdysvaltalainen amerikkalaisen jalkapallon pelaaja. Hän syntyi Burr-nimisessä kylässä Nebraskassa ja pelasi yliopistotasolla Nebraska–Lincolnissa.


title: Dean Steinkuhler

text:
Vielä yliopistojoukkueessaan, Nebraska Cornhuskersissa pelatessaan Steinkuhler voitti vuonna 1983 Outland-palkinnon. Cornhuskers on jäädyttänyt hänen pelipaitansa numeron 71.
Steinkuhler aloitti NFL-uransa vuonna 1984 ja pelasi Houston Oilersissa aina vetäytymiseensä 1991.


title: Bill Fischer

text: Bill Fischer (10. maaliskuuta 1927 Chicago, Illinois – 20. tammikuuta 2017 Cape Coral, Florida) oli yhdysvaltalainen amerikkalaisen jalkapallon pelaaja. Hän pelasi yliopistojalkapalloa Notre Damessa, Indianassa.


title: Bill Fischer

text: Vuonna 1948 Outland-palkinnon voittanut on kuulunut vuodesta 1983 College Football Hall of Fameen. Hänen pelipaitansa numerona oli 72.


title: Bill Fischer

text: Fischer sai vuonna 1949 NFL-varauksen ja pelasi Chicago Cardinalsissa vuoteen 1953. Hän siirtyi myöhemmin avustavan valmentajan töihin vanhalle yliopistolleen Notre Dameen.


title: Klete Keller

text: Klete Keller (s. 21. maaliskuuta 1982) on yhdysvaltalainen vapaauimari. Hän syntyi Phoenixissa, Arizonassa, ja on opiskellut ja saanut valmennusta yliopistoilla Etelä-Kaliforniassa ja Michiganissa.


title: Klete Keller

text: Kesäolympialaisissa Keller saavutti hopeaa 4×200 metrillä ja pronssia 400 metrillä Sydneyssä 2000; kultaa 4×200 metrillä ja pronssia 400 metrillä Ateenassa 2004 sekä kultaa 4×200 m Pekingissä 2008.


title: Klete Keller

text: Pitkän ja lyhyen radan uinnin maailmanmestaruuskilpailuissa Keller on voittanut uransa aikana neljä kulta-, yhden hopea- ja kolme pronssimitalia. Pan Pacific -kisoissa hän voitti vuonna 2006 Victoriassa kaksi kultaa (200 m & 4×200 m) ja yhden pronssin (400 m).


title: Bob Gain

text: Bob Gain (21. kesäkuuta 1929 Akron, Ohio – 14. marraskuuta 2016 Willoughby, Ohio) oli yhdysvaltalainen amerikkalaisen jalkapallon pelaaja. Hän syntyi Ohion Akronissa ja voitti vuonna 1950 Outland-palkinnon pelatessaan yliopistojalkapalloa Kentuckyssä.


title: Bob Gain

text: Gain pelasi kanadalaisessa joukkueessa, Ottawa Rough Ridersissa, vuonna 1951. Hänen NFL-joukkueenaan oli vuosina 1952–1964 Cleveland Browns.


title: Bob Gain

text: Gain sai paikan College Football Hall of Famesta vuonna 1980.


title: Jean-Lambert Tallien

text: Jean-Lambert Tallien (23. tammikuuta 1767 Pariisi – 16. marraskuuta 1820 Pariisi) oli ranskalainen poliittinen vaikuttaja Ranskan vallankumouksen aikana. Hän oli eräs avainhenkilöistä heinäkuun 1794 thermidorin vallankaappauksessa, joka päätti vallankumouksen terrorin ajan, ja oli yksi thermidoriaanien ("thermidoriens") puolueen johtajista sitä seuranneena aikana.


title: Jean-Lambert Tallien

text: Tallienin isä oli Bercyn markiisin hovimestari. Tallien toimi nuoruudessaan lakimiehen apulaisena ja kirjapainon oikolukijana. Vallankumouksen puhjettua vuonna 1789 hän siirtyi toimittajaksi "Le Moniteur" -lehteen. Vuonna 1791 hän alkoi julkaista jakobiiniklubin rahoittamaa, Pariisissa kahdesti viikossa ilmestynyttä poliittista ilmoituslehteä "Ami des citoyens". Tallienin poliittinen ura alkoi hänen osallistumisellaan Tuileries’n palatsin valtaukseen elokuussa 1792, minkä jälkeen hänet valittiin Pariisin kommuunin sihteeriksi. Hän oli osallisena niin sanotuissa syyskuun murhissa ja lähetti Pariisin kommuunin nimissä Ranskan maakuntiin kiertokirjeitä, joissa hän yllytti rankaisemaan vastavallankumouksellisia armottomasti. Toisaalta hänen on sanottu pelastaneen murhien aikana joidenkin poliittisten vankien kuten madame de Staëlin hengen. Hieman myöhemmin Tallien valittiin Seine-et-Oisen edustajana kansalliskonventtiin, jonka nuorin jäsen hän 25-vuotiaana oli. Hän liittyi vuoripuolueen edustajaryhmään, äänesti kuningas Ludvig XVI:n kuolemantuomion puolesta ja myötävaikutti girondistien syrjäyttämiseen. Tallien valittiin jäseneksi yleisen turvallisuuden valiokuntaan. Kansalliskonventti lähetti vuonna 1793 hänet järjestämään uusien sotilaiden värväämistä Lounais-Ranskassa.


title: Jean-Lambert Tallien

text: Syyskuussa 1793 Tallien sai tehtäväkseen kukistaa vastavallankumouksellisen kapinan Bordeaux’ssa, missä yhteydessä hän turvautui vallankumoukselliseen terroriin. Bordeaux’ssa Tallien tutustui ja rakastui Thérésa Cabarrus -nimiseen eronneeseen aatelisnaiseen, joka sai hänet pehmentämään asennoitumistaan vallankumouksen vastustajiin. Tallien kutsuttiin maaliskuussa 1794 takaisin Pariisiin, jossa hän alkoi ajautua kasvaviin erimielisyyksiin yhteishyvän valiokunnan ja sen johtajan Maximilien Robespierren kanssa. Tallien oli maalis–huhtikuussa kaksi viikkoa kansalliskonventin puhemiehenä. Tallienia Pariisiin seurannut Cabarrus, joka nyt oli hänen rakastajattarensa, vangittiin toukokuun 1794 lopussa, mikä jyrkensi Tallienin vihamielisyyttä Robespierren terrorihallintoa kohtaan. Robespierre järjesti 14. kesäkuuta Tallienin erotetuksi jakobiiniklubista. Samoihin aikoihin säädetty, terroria entisestään kiristänyt prairialkuun 22. päivän laki uhkasi sekä Tallienin että vangitun Cabarrusin turvallisuutta. Tämän vuoksi Tallien solmi salaliiton Paul Barrasin ja Joseph Fouchén kanssa, ja he olivat keskeisessä roolissa heinäkuussa 1794 suoritetussa thermidorin vallankeikauksessa, jolla Robespierre syöstiin vallasta. Ratkaisevassa kansalliskonventin istunnossa 26. heinäkuuta juuri Tallien aloitti hyökkäykset Louis de Saint-Justia vastaan ja huusi dramaattisia tappouhkauksia Robespierrelle veistä esitellen. Tallien järjesti myöhemmin Thérésa Cabarrusin vapautuksen, ja he menivät naimisiin joulukuussa 1794.


title: Jean-Lambert Tallien

text: Robespierren kukistamista seuranneina kuukausina Tallien oli keskushahmo niin sanotussa thermidor-reaktiossa, jossa terrorin ajan jakobiinijohtajat ja vallankumoustuomioistuinten jäsenet joutuivat puhdistuksen kohteeksi. Hänet valittiin jäseneksi uudistettuun yhteishyvän valiokuntaan, mutta hän joutui eroamaan jo kuukauden kuluttua elokuun 1794 lopussa tuomittuaan puheessaan joko jakobiinipuolueen. Ylilyöntiensä vuoksi Tallien menetti vähitellen muiden puolueiden luottamuksen. Jakobiinivastaisuutensa vuoksi häntä epäiltiin piilomonarkistiksi, mutta heinäkuussa 1795 kukistetun Quiberoninlahden maihinnousun jälkeen hän salli satojen vangiksi jääneiden emigranttirojalistien kuolemantuomiot, mahdollisesti vakuuttaakseen ranskalaiset sitoutumisestaan tasavaltaan. Kansalliskonventin istuessa viimeisiä päiviään syksyllä 1795 Tallien vaati uusien vaalitulosten peruuttamista, koska ne merkitsivät hänen mukaansa vanhoillisten voittoa. Direktorion tultua valtaan syksyllä 1795 hänet valittiin jäseneksi parlamentin uuteen alahuoneeseen viidensadan neuvostoon, mutta hänen vaikutusvaltansa siellä jäi vähäiseksi. Hänen edustajanpaikkansa peruutettiin toukokuussa 1798 säädetyllä niin sanotulla floréalkuun 22. päivän lailla, jolla viidensadan neuvostoa puhdistettiin.


title: Jean-Lambert Tallien

text: Tallien osallistui vuonna 1798 siviilivirkamiehenä kenraali Napoléon Bonaparten Egyptin-sotaretkeen. Paluumatkalla Tallien joutui englantilaisten sotavangiksi. Oleskeltuaan jonkin aikaa Englannissa hän palasi Ranskaan huhtikuussa 1801 ja otti eron vaimostaan Thérésasta, joka oli jo käytännössä hylännyt hänet. Tallien sai marraskuussa 1804 Fouchén avulla Napoleonilta nimityksen Ranskan konsuliksi Espanjan Alicanteen. Hän joutui sairastuttuaan luopumaan tehtävästä melkein heti, mutta onnistui saamaan eläkkeen. Hän tuki vuonna 1814 Bourbonien valtaanpaluuta ja vuonna 1815 Napoleonin satapäiväistä keisarikuntaa, jonka kukistuttua hänen eläkkeensä peruttiin mutta hän välttyi maastakarkotukselta. Tallien eli lopun ikänsä köyhyydessä. Kuningas Ludvig XVIII myönsi hänelle uuden eläkkeen tammikuussa 1820. Tallien kuoli myöhemmin samana vuonna Pariisissa lepraan 53-vuotiaana.


title: Jean-Lambert Tallien

text: Tallienilla oli avioliitostaan Thérésan kanssa kaksi tytärtä.


title: Dick Modzelewski

text: Richard Blair ”Dick” Modzelewski (s. 16. helmikuuta 1931) on yhdysvaltalainen amerikkalaisen jalkapallon pelaaja. Hän voitti Outland-palkinnon vuonna 1952 pelatessaan yliopistojalkapalloa Marylandissa.


title: Dick Modzelewski

text: Modzelewskin NFL-joukkueina olivat vuosina 1953–1966 Washington Redskins, Pittsburgh Steelers, New York Giants ja Cleveland Browns. Hän toimi myöhemmällä urallaan valmennustöissä.


title: Dick Modzelewski

text: Modzelewski pääsi College Football Hall of Fameen vuonna 1993.


title: Jordan 193

text: Jordan 193 oli brittiläisen Gary Andersonin suunnittelema auto, jolla Jordan kilpaili kaudella . Autoa ajoivat brasilialainen Rubens Barrichello, italialainen Ivan Capelli, belgialainen Thierry Boutsen, italialainen Marco Apicella, niin ikään Italian kansalainen Emanuele Naspetti ja britti Eddie Irvine. Koska moottoriratkaisu tuli tallin kannalta aivan liian myöhään, 193-auto oli vain päivitys tallin edelliskauden 192-autosta. Auto käytti edelliskauden tapaan Goodyearin renkaita.


title: Jordan 193

text: Kauden aikana tallissa riehuivat luotettavuusongelmat, mikä johti lopulta yhteensä 17 keskeytykseen. Vauhti aika-ajoissa ja kilpailuissa oli parempaa, minkä seurauksena tallin kuljettajat kamppailivat keskikastin tienoilla. Capelli jätti tallin Brasilian GP:n jälkeen karsiuduttuaan kilpailusta, ja hänen tilalleen pestattiin kokenut Boutsen. Barrichello väläytteli nopeuttaan sateisella säällä ajetussa Euroopan GP:ssa, mutta tekniikka petti kilpailun lopussa hänen ajaessaan kolmannella sijalla. Boutsen lopetti uransa Belgian GP:n jälkeen. Toista autoa ajoi hänen jälkeensä ensin Apicella Italian GP:ssa ja sitten Naspetti Portugalissa. Japanin GP:ssa tallin pistetili viimein aukeni, kun Barrichello ylsi viidenneksi ja debyyttikilpailunsa ajanut Irvine ajoi kuudenneksi.


title: Jordan 193

text: Japanin GP:sta saavutetuilla kolmella pisteellä Jordan sijoittui valmistajien MM-sarjassa jaetulle kymmenennelle sijalle. Pisteet olivat myös Barrichellon ja Irvinen F1-uran ensimmäiset.


title: Kuolaaminen

text: Kuolaamisella tarkoitetaan syljen valumista suun ulkopuolelle. Kuolaaminen johtuu yleensä liiallisesta syljenerityksestä, kyvyttömyydestä pitää sylki suussa tai nielemisvaikeuksista. Joillakin vammaisilla, kuten vaikeasti CP-vammaisilla, ilmenee kuolaamista. Myös jotkin lääkkeet aiheuttavat kuolaamista.


title: Kuolaaminen

text: Vauvaikäisillä ja pienillä lapsilla kuolaaminen on yleistä ja voi liittyä esimerkiksi hampaiden kasvuun. Kuolaaminen on usein tahaton reaktio ja siihen mahdollisesti liittyvät ongelmat poistuvat lapselta yleensä viimeistään 6–8 vuoden iässä. Harvoissa tapauksissa kuolaamiseen liitetään hoitotoimia, mutta niiden käyttäminen on mahdollista, mikäli pitkään jatkuvaa kuolaamista ja siihen liittyviä ongelmia ilmenee normaalia pidempään.


title: Boreadit

text: Boreadit – Zetes () ja Kalais () – olivat kreikkalaisessa mytologiassa Boreaan ja Oreithyian, Ateenan kuninkaan Erekhtheuksen tyttären, pojat. Apollonios Rhodioksen mukaan heillä oli siivet nilkoissaan.


title: Boreadit

text: He olivat mukana argonauttien retkellä, jossa heillä oli tärkeä osa Fineuksen pelastamisesta harpyijoiden kynsistä. Boreadit onnistuivat ajamaan hirviöt tiehensä, mutta Iriksen, joka lupasi, etteivät harpyijat enää ahdisteli Fineusta, pyynnöstä he eivät tappaneet niitä. Kiitoksena pelastajilleen näiden avusta Fineus neuvoi näille, miten nämä pääsisivät purjehtimaan symplegadien ohitse.


title: Gunther Plaut

text: Wolf Gunther Plaut CC, O.Ont, (1. marraskuuta 1912 – 8. helmikuuta 2012) oli reformijuutalainen rabbi ja tunnettu juutalaisaiheista kirjoittava tutkija. Hän syntyi Münsterissä, Saksassa, mutta lähti vuonna 1935 pakoon kansallissosialistista hallitusta ja asettui Yhdysvaltoihin.


title: Gunther Plaut

text: Plaut, joka valmistui rabbina Hebrew Union Collegesta vuonna 1939, sai Yhdysvaltain kansalaisuuden 31. maaliskuuta 1943. Hän työskenteli pitkään Toronton Holy Blossom Templessä Kanadassa.


title: Gunther Plaut

text: Plautista tehtiin Order of Canadan "Officer" vuonna 1978, ja hänet ylennettiin "Companionin" arvoon 1999; hän kuului lisäksi Order of Ontarioon. Hänelle myönnettiin vuonna 1999 myös Saksan Bundesverdienstkreuz. Plaut kuoli 99-vuotiaana helmikuussa 2012


title: Oreithyia

text: Oreithyia oli kreikkalaisessa mytologiassa Ateenan kuninkaan Erekhtheuksen ja Praksithean tytär. Hänen veljiään olivat Kekrops, Pandoros ja Metion, ja sisariaan Prokris, Kreusa ja Khthonia.


title: Oreithyia

text: Boreas, pohjoistuuli, rakastui Oreithyiaan, mutta epäonnistuttuaan kosimisyrityksissään hän päätti ryöstää tämän itselleen puolisoksi. Oreithyian ollessa Ilissos-joella Boreas päätti toteuttaa suunnitelmansa, ja vei tämän mukanaan Traakiaan. Täällä hän verhosi Oreithyian pilviverhoon ja makasi tämän väkisin, koska voima ja väkivalta olivat enemmän pohjoisen myrskytuulen ominaisuuksia.


title: Oreithyia

text: Oreithyia synnytti Boreaalle kaksi tytärtä, Khionen ja Kleopatran, sekä kaksi siivekästä poikaa, Kalaiksen ja Zeteen, jotka tunnetaan boreadeina.


title: Lincoln Alexander

text: Lincoln MacCauley Alexander PC, CC, OOnt, CD, QC, (21. tammikuuta 1922 – 19. lokakuuta 2012) oli kanadalainen Progressive Conservative Party -puoluetta edustanut poliitikko, joka toimi parlamentin jäsenenä (1968–1980), työministerinä (1979–1980) ja Ontarion varakuvernöörinä (1985–1991).


title: Lincoln Alexander

text: Alexander syntyi Länsi-Intiasta tulleille siirtolaisvanhemmille Torontossa ja palveli Kanadan kuninkaallisissa ilmavoimissa toisessa maailmansodassa. Hänelle myönnettiin Kanadan korkein kunniamerkki, "Companion"-luokan Order of Canada.


title: Lincoln Alexander

text: Poliittisen uransa jälkeen Alexander työskenteli Guelphin yliopiston rehtorina Ontariossa vuosina 1991–2007.


title: Henry N. R. Jackman

text: Henry Newton Rowell Jackman O.C., O.Ont (s. 10. kesäkuuta 1932) on kanadalainen poliitikko, joka toimi Ontarion varakuvernöörinä (1991–1997) ja Toronton yliopiston rehtorina (1997–2003). Hän syntyi Torontossa.


title: Henry N. R. Jackman

text: Sen lisäksi, että Jackmanista tehtiin vuonna 2000 Order of Canadan "Officer", hän on kuulunut Order of Ontarioon vuodesta 1998. Hänen sisarensa Nancy Ruth on senaatin jäsen. Myös isä, Harry Jackman, istui 1940-luvulla edustajainhuoneessa.


title: Cal Jones

text: Calvin Jack ”Cal” Jones (7. helmikuuta 1933 – 9. joulukuuta 1956) oli yhdysvaltalainen amerikkalaisen ja kanadalaisen jalkapallon pelaaja. Hän voitti vuoden 1955 Outland-palkinnon pelatessaan yliopistojalkapalloa Iowassa; Iowa Hawkeyes on jäädyttänyt hänen pelipaitansa numeron (62).


title: Cal Jones

text: Jones pelasi Kanadan Winnipeg Blue Bombersissa ennen kuolemaansa lento-onnettomuudessa 23-vuotiaana. Hänet kelpuutettiin College Football Hall of Fameen postuumisti vuonna 1980.


title: Alex Karras

text: Alexander George ”Alex” Karras (15. heinäkuuta 1935 – 10. lokakuuta 2012) oli yhdysvaltalainen amerikkalaisen jalkapallon pelaaja, showpainija ja näyttelijä. Hän pelasi Detroit Lionsissa vuosina 1958–1962 ja 1964–1970.


title: Alex Karras

text: Karras syntyi kreikkalaissyntyiselle lääkäri-isälle Garyssä, Indianassa. Hän voitti vuoden 1957 Outland-palkinnon, tuli nimitetyksi NFL:n 1960-luvun vuosikymmenjoukkueeseen ja sai vuonna 1991 paikan College Football Hall of Famessa.


title: Alex Karras

text: Näyttelijänä Karras esiintyi muun muassa Taylor Hackfordin elokuvassa "Kaikki pelissä" (1984) sekä television tilannekomediasarjassa "Webster" (1983–1989).


title: Ærø

text: Ærø on Tanskan saari Vähä-Beltissä Fynin eteläpuolella ja sillä sijaitseva samanniminen kunta. Sen suurimmat taajamat ovat Marstal, Ærøskøbing ja Søby.


title: Ærø

text: Saarelta on neljä lauttayhteyttä Fyniin, Jyllantiin ja Langelandiin. Siellä sijaitsee myös lentokenttä sekä paikallinen sairaala.


title: Ærø

text: Saarelta on löytynyt 11 000 vuotta vanhoja nuolenpäitä sekä muinaisia hautapaikkoja ja puolustusrakennelmia, joita on rakennettu pohjois-Saksan rannikolla asuneita ja saarelle ryöstöretkiä tehneitä Vendejä vastaan.


title: Ærø

text: Valdemar I valtasi Rygenin linnan piispa Absalonin retken yhteydessä 1167. Vendit jatkoivat hyökkäilyjään, mutta saarella oli nyt hyviä puolustusvarustuksia, kuten Søbygårdin muurit, Gråstenin linna ja Stokkebyn muurit. Samoihin aikoihin saari siirtyi Tanskan kuninkaan henkilökohtaisseen omistukseen. Vuonna 1232 Brandenburgin markiisi sai saaren haltuunsa myötäjäisinä. Markiisiaika kesti vuoteen 1315, jolloin eräs kuninkaan ritareista, Laurids Jonsen, sai saaren lahjaksi. Vuonna 1331 saari tuli kreivi Gerhardin haltuun ja pysyi aina vuoteen 1864 Slesvigin ylimystön käsissä. Vuonna 1634 saari jakautui neljään osaan ja vuotta myöhemmin se muodosti kolme herttuakuntaa. Se säilyi tanskalaisten käsissä myös vuoden 1864 jälkee, jolloin Saksa valtasi naapurisaari Alsin.


title: Ærø

text: Vuonna 1864 yhteydet Slesvigiin katkesivat ja saari tuli jälleen kruunun alaiseksi. Ensimmäinen maailmansota tiesi loppua saaren kukoistavalle purjelaivatuotannolle. Toisen maailmansodan aikana 80 saarelaista, pääosin Marstalista, menetti henkensä. Merenkulku kuitenkin jatkui ja edelleen saarella sijaitseva telakka on suurin työnantaja.


title: Ærø

text: Saarella aiemmin sijainneet Marstalin ja Ærøskøbingin kunnat yhdistyivät Ærøn kunnaksi 1. tammikuuta 2006.


title: Spec Sanders

text: Orban Eugene ”Spec” Sanders (26. tammikuuta 1918 Temple, Oklahoma – 6. heinäkuuta 2003 Lawton, Oklahoma) oli yhdysvaltalainen amerikkalaisen jalkapallon pelaaja.


title: Spec Sanders

text: Sandersin ammattilaisjoukkueina olivat New York Yankees (All-America Football Conference, 1946–1948) ja New York Yanks (National Football League, 1950). Hänet valittiin ainoalla NFL-kaudellaan liigan tähdistöotteluun, Pro Bowliin.


title: École polytechnique

text: École polytechnique on yksi Ranskan tunnetuimmista insinöörien koulutuslaitoksista. Se on toiminut suurimman osan historiastaan Pariisissa tai sen lähiympäristössä, vuodesta 1976 alkaen Palaiseaussa. Ensimmäiset naisopiskelijat otettiin vuonna 1972.


title: École polytechnique

text: Tämä teknillisen korkeakoulutuksen esikuvana toiminut instituutio perustettiin vuonna 1794 nimellä Yleisten töiden keskuskoulu. Eräs perustamisen aktiivisimmista taustavaikuttajista oli Gaspard Monge, joka oli nuorena toimiessaan sotilasoppilaitoksen piirtäjänä keksinyt erityisesti tekniikan kehitykselle tärkeän matematiikan alan, deskriptiivisen geometrian.


title: École polytechnique

text: Perustamisestaan lähtien École polytechnique on ollut erityisasemassa muihin korkeakouluihin verrattuna. 1900-luvun puolivälistä asti sitä on kutsuttu lisänimellä X, joka juontuu opintojen matematiikkapainotuksesta.


title: École polytechnique

text: École polytechnique on ollut perinteisesti väylä Ranskan yhteiskunnan merkittävimpiin asemiin. Sen entiseen opiskelijakuntaan mahtuu niin poliitikoita, upseereita, tutkijoita kuin elinkeinoelämän vaikuttajiakin. Melkein kaikki 1800-luvun merkittävät matemaatikot opettivat myös École polytechniquessa tai sen yhteyteen perustetussa École normalessa. Pariisin yliopiston merkitys matematiikan kehityksen kannalta oli 1700- ja 1800-luvuilla vähäinen.


title: École polytechnique

text:
École polytechnique oli sotilaslaitos aina vuoteen 1970 asti. Nykyisin se on Ranskan puolustusministeriön suoraa tukea nauttiva julkinen koulutus- ja tutkimuslaitos.
Koulu on myöntänyt insinööritutkintoja vuodesta 1937. Nykyinen koulutus on joko maisteri- (vuodesta 2005) tai tohtoritasoista (vuodesta 1985). Kun alkuperäisen todistuksen otsikkona oli d'ingénieur "diplômé de l'École polytechnique", tutkinnon suorittaneita nimitetään polyteknikoiksi, ). École polytechnique kuuluu nykyisin osana kokonaisuuteen nimeltään ParisTech.


title: École polytechnique

text: The Times Higher Education Supplementin julkaiseman vuoden 2007 rankingin mukaan École polytechnique on maailman 28. paras korkeakoulu. Vuoden 2007 Shanghain listalla sen sijoitus on puolestaan 203–304.


title: École polytechnique

text: École polytechniquen pääsykokeet tunnetaan erittäin vaativina.


title: Kathleen Ollerenshaw

text: Dame Kathleen Ollerenshaw DBE (1. lokakuuta 1912 Manchester – 10. elokuuta 2014 Didsbury) oli brittiläinen matemaatikko ja Konservatiivipuolueen poliitikko. Hän oli lapsuudestaan saakka kuulovammainen.


title: Kathleen Ollerenshaw

text: Ollerenshaw valmistui matematiikan tohtoriksi Oxfordin yliopistosta vuonna 1945. Hän osallistui osa-aikaisen opetustoimen ohella aktiivisesti Manchesterin kunnallispolitiikkaan ja toimi kaupungin pormestarina.


title: Kathleen Ollerenshaw

text: Hän sai kaksi lasta: vuonna 1941 syntyneen pojan, Charlesin, sekä vuonna 1946 syntyneen tyttären, Florencen.


title: Kathleen Ollerenshaw

text: Ollerenshawista tehtiin Brittiläisen imperiumin ritarikunnan "Dame" vuonna 1970, ja hän toimi Manchester Statistical Societyn puheenjohtajana 1979–1981. Hänet tunnettiin myös harrastajatähtitieteilijänä.


title: Lapinhilpi

text: Lapinhilpi ("Arctagrostis latifolia") on pohjoisten arktisten alueiden ja vuoristojen heinäkasvi. Suomessa laji on rauhoitettu, ja sitä tavataan erittäin harvinaisena Lapissa.


title: Lapinhilpi

text: Lapinhilpi on monivuotinen, tanakka ja kasvaa 40–80 senttimetriä korkeaksi. Juurakko on paksu. Korsilehdet ovat 5–10 millimetriä leveitä ja 5–15 cm pitkiä, litteitä ja pitkäsuippuisia. Ylimmän lehden lapa on tuppeaan lyhyempi. Kieleke on 5 mm pitkä ja risalaitainen. Röyhy on kellanvihreä-sinipunainen, 8–12 cm pitkä, kapeahko ja lyhythaarainen. Kaleet ovat selvästi ulkohelvettä lyhyempiä. Ulkohelve on karheakarvainen ja vihneetön. Lapinhilpi kukkii Suomessa heinäkuussa.


title: Lapinhilpi

text: Lapinhilpi muistuttaa nopeasti katsoen ruokohelpeä ("Phalaris arundinacea") tai lapinkastikkaa ("Calamagrostis lapponica"), mutta toisin kuin edellä mainituilla, lapinhilven kaleet ovat selvästi ulkohelvettä lyhyempiä.


title: Lapinhilpi

text: Lapinhilpeä tavataan lähes koko pohjoisella arktisella vyöhykkeellä ja siitä etelämmäs työntyvillä vuoristoseuduilla Pohjois- ja Itä-Euroopassa, Siperiassa, Mongoliassa ja Kanadassa. Pohjoismaissa lajia on tavattu vain Norjan Itä-Ruijassa ja Suomen Lapista. Suomesta lapinhilpi löydettiin ensimmäisen kerran vasta vuonna 1968 Sodankylästä ja myöhemmin Kittilästä ja Sallasta. Lapinhilpi lienee levinnyt Suomeen jääkauden lopussa.


title: Lapinhilpi

text: Lapinhilpi kasvaa turve- ja muta-alustoilla lähteisillä, tihkuisilla tai tulvaisilla paikoilla. Suomessa laji on luokiteltu silmälläpidettäväksi, ja se on rauhoitettu. Sitä on tavattu seitsemästä paikasta, joista useimmat ovat Natura-kohteita.


title: David Wills

text: David Wills (s. 28. syyskuuta 1970 New Jersey) on yhdysvaltalainen ääninäyttelijä ja DJ, joka on työskennellyt enimmäkseen 4Kidsillä.


title: David Wills

text: Wills aloitti uransa DJ:nä Collegessa, jota hän jatkaa edelleen ääninäyttelyn ohella. Wills toimii DJ:nä radiokanaville, kuten Sirius Disorder, Sirius Satellite Radiolla ja The Spectrumilla. Hän teki ensimmäisiä äänirooleja 1990-luvulla Celebrity Deathmatchiin ja G.I. Joeen. 2000-luvulla Wills on tehnyt enimmäkseen dubbausrooleja animesarjoihin työskenneltyään 4Kidsillä, mutta on edelleen tehnyt alkuperäisiä äänirooleja muun muassa Teini-ikäisiin mutanttininjakilpikonniin ja Eläköön Pinataan. Hän oli myös Silppurin sarjakuvaversion roolissa Turtles Forever elokuvan lopussa.


title: Naisen asema

text: Naisen asema (alkuteos "The Subjection of Women") on filosofi ja taloustieteilijä John Stuart Millin vuonna 1869 ilmestynyt teos sukupuolten välisestä tasa-arvoisesta asemasta lain edessä. Millin puoliso Harriet Taylor Mill avusti kirjan kirjoittamisessa.


title: Naisen asema

text: Teos ilmestyi suomeksi vuonna 1910 nimellä "Naisen asema", ja sen on suomentanut Lyyli Vihervaara. Alkuteoksen nimeä vastaisi paremmin nimi "Naisten alistamisesta". Näköispainos teoksesta on ilmestynyt vuonna 2004.


title: Kasvot (elokuva)

text: Kasvot () on Ingmar Bergmanin käsikirjoittama ja ohjaama ruotsalainen elokuva vuodelta 1958.


title: Kasvot (elokuva)

text: Hypnoosia harjoittava taikuri Albert Emanuel Vogler (Max von Sydow) saapuu Tukholmaan mukanaan vaimo (Ingrid Thulin), äidinäiti (Naima Wifstrand), apuri Tubal (Åke Fridell) sekä kuolemansairas ryysyläinen, joka löytyi harhailemasta metsissä. Seurue majoittuu konsuli Egermanin (Erland Josephson) tilalle Södermalmiin. Isäntäparin vieraina asuvat myös lääkärineuvos Vergéus (Gunnar Björnstrand) sekä poliisimestari (Toivo Pawlo) vaimoineen, joiden voi sanoa edustavan raitista, arvovaltaista ja tieteellisesti koulutettua yhteiskuntaluokkaa – eivätkä he usko Voglerin taikatemppuihin lainkaan.


title: Kasvot (elokuva)

text: Elokuva sai tuomariston erikoispalkinnon Venetsian elokuvajuhlilla 1959.


title: Fujijoki

text: Fujijoki ( tai "Fujigawa") on joki Japanissa. Se virtaa Yamanashin prefektuurista Shizuokaan saakka. Joki on 128 km pitkä, ja sen valuma-alueen pinta-ala on 3 990 km². Fuji on yksi Japanin kolmesta arvostetuimmasta joesta (muut kaksi ovat Mogami ja Kuma).


title: Naisen naamio – Persona

text: Naisen naamio – Persona (myös "Persona – naisen naamio"; ), on vuonna 1966 ensi-iltansa saanut ruotsalainen draamaelokuva, jonka on käsikirjoittanut ja ohjannut Ingmar Bergman. Sen pääosissa ovat Bibi Andersson ja Liv Ullmann. Elokuva kertoo nuoresta sairaanhoitajasta nimeltä Alma (Andersson) ja hänen potilaastaan, näyttelijä Elisabet Volgerista (Ullmann), joka on yllättäen lakannut puhumasta. Hoitaessaan Elisabetia, Alman alkaa olla vaikea erottaa itseään potilaastaan.


title: Naisen naamio – Persona

text: "Persona" sai teatteriensi-iltansa 31. elokuuta 1966, mutta sen virallinen ensi-ilta pidettiin 18. lokakuuta 1966 Spegeln-teatterissa, Tukholmassa. Suomen ensi-ilta pidettiin 28. huhtikuuta 1967 Elysee-teatterissa, Helsingissä.


title: Naisen naamio – Persona

text: Elisabeth Voglerilla (Liv Ullmann) on näennäisesti kaikkea: hän on menestyksekäs näyttelijätär, onnellisesti naimisissa ja pienen pojan äiti. Kaikesta huolimatta hän on yllättäen lopettanut puhumisen esiinnyttyään näytelmässä "Elektra". Muuten täysin terve nainen on valinnut hiljaisuuden. Hän ei vastaa kysymyksiin tai puhutteluun, hiljaisuus on hänen naamionsa. Hän muuttaa eristetylle saarelle yhdessä sairaanhoitajatar Alman (Bibi Andersson) kanssa. Erilaisten tilanteiden kautta kaksi naista lähentyvät ja heidän välilleen syntyy vahva luottamus. Niin vahva, että heidän henkilöllisyytensä alkavat hiljalleen sekoittua keskenään.


title: Naisen naamio – Persona

text: Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Persona" oli mukana heistä kahdeksan listalla. "The New York Timesin" kriitikot valitsivat "Personan" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen kuudenneksi parhaaksi ei-englanninkieliseksi elokuvaksi.


title: Lindesnes

text: Lindesnes on Norjan kunta Länsi-Agderin läänissä, jossa sijaitsee Norjan mannermaan eteläisin piste () Lindesnesin majakalla. Kunnan hallinnon keskustaajama on Vigeland. Kunnan rajanaapureita ovat lännessä Lyngdal, pohjoisessa Audnedal ja idässä Marnardal ja Mandal. Tammikuussa 2013 tehdyn väestönlaskennan mukaan Lindesnesin kunnassa oli 4 796 asukasta.


title: Lindesnes

text:
Lindesnesin kunta muodostettiin vuonna 1964 Spangereidin, Vigmostadin ja Sør-Audnedalin kuntien yhteenliittymänä.
Spangereid-kanavan avaaminen kesällä 2007 aiheutti Norjan valtion karttalaitoksen () mukaan Norjan mannermaan eteläisimmän paikan siirtymisen Lindesnesin majakalta Mandalin kuntaan, "Odden"iin, koska majakkaniemestä tuli saari. Yleisö ja muun muassa kunnanjohtaja Ivar Lindal protestoivat asiaa lehdistössä. Helmikuussa 2008 karttalaitos pyörsi mielipiteensä ja totesi, että kanavasta huolimatta Norjan mannermaan eteläisin piste kuuluu edelleen Lindesnesin majakalle.


title: Fernet-Branca

text: Fernet-Branca on italialainen, katkeroiden ryhmään kuuluva alkoholijuoma. Fernet-Brancan väri on voimakkaan tummanruskea ja sen tuoksu aromaattinen. Fernet-Brancan valmistamiseen käytetään 27 eri yrttiä ja maustetta, muun muassa mirhaa, raparperia, kamomillaa, kardemummaa, aloeta ja sahramia. Fernet-Brancaa valmistaa milanolainen Fratelli Branca -yhtiö.


title: Fernet-Branca

text: Juoman kehitti Bernardino Branca vuonna 1845. Siitä tuli aluksi suosittu juomasekoitusten osa. Myöhemmin sitä on nautittu sellaisenaan digestiivinä.


title: Sean Schemmel

text: Sean Schemmel (s. 21. marraskuuta 1968 Waterloo, Iowa) on yhdysvaltalainen ääninäyttelijä ja ohjaaja.


title: Sean Schemmel

text: Schemmel aloitti uransa nukketeatterin parissa ja siirtyi ääninäyttelemisen pariin vuonna 1999 ja on useimmiten tehnyt äänirooleja animeen, joista hänen tunnetuin ja pitkäaikaisin ääniroolinsa on Dragon Ball -sarjoista ja -elokuvista tuttu Goku. Schemmelin on dubbausroolien lisäksi tehnyt alkuperäisrooleja muun muassa Kappa Mikeyyn, Teini-ikäisiin mutanttininjakilpikonniin, Eläköön Pinataan ja Chaoticiin.


title: Sean Schemmel

text: Hän on myös tehnyt ohjaustöitä animesarjojen parissa NYAV Postille ja entisenä muusikkona Schemmel pitää myös eletronisen musiikin säveltämisestä.


title: Ernst Palmén (eläintieteilijä)

text: Ernst Philip Palmén (22. huhtikuuta 1916 Helsinki – 1. huhtikuuta 1991 Helsinki) oli suomalainen eläintieteilijä.


title: Ernst Palmén (eläintieteilijä)

text: Palmén toimi 1955–1978 Helsingin yliopiston eläintieteen professorina. Hän toimi Helsingin yliopiston rehtorina vuosina 1973–1978 ja kanslerina vuosina 1978–1983.


title: Ernst Palmén (eläintieteilijä)

text: Hän kuului vapaaherralliseen Palménin sukuun. Hänen isoisänsä oli historiantutkija, Helsingin yliopiston professori ja valtioneuvos Ernst Gustaf Palmén.


Luettelo Helsingin yliopiston suomen kielen lehtoreista ja professoreista


text:
Helsingin yliopiston suomen kielen opetus alkoi 1828 perustetulla suomen kielen lehtorin viralla. Ensimmäinen suomen kielen professuuri perustettiin vuonna 1850.
Suomalaisen filologian apulaisen virka I perustettiin vuonna 1913 ja virka II vuonna 1959. Toisen maailmansodan jälkeen yliopiston virkanimityksiä uudistettiin, ja "apulaisesta" tuli apulaisprofessori. Vuonna 1998 kaksi apulaisprofessorin virkaa muutettiin professorin viroiksi. Vuonna 2008 virka I muutettiin suomen kielen professorin viraksi.


title: Fry & Laurie

text: Fry & Laurie on Stephen Fryn ja Hugh Laurien muodostama koomikkopari. Pari esiintyi aktiivisimmin 1980- ja 1990-luvulla. He tapasivat vuonna 1980 opiskellessaan Cambridgen yliopistossa. Duon tunnetuin yhteinen tv-sarja oli "Kyllä Jeeves hoitaa", jossa Laurie näytteli aatelismies Bertie Woosteria ja Fry tämän hovimestaria Jeevesiä.


title: Saima (lehti)

text: Saima oli Kuopiossa 4. tammikuuta 1844 – 31. joulukuuta 1846 ilmestynyt ruotsinkielinen lehti, jota julkaisi J. V. Snellman.


title: Saima (lehti)

text: Lehti oli linjaltaan yhteiskuntakriittinen, ja sen artikkelit käsittelivät talouskysymyksiä, kasvatusta ja kansallista aktivointia. Lehden kautta Snellman kävi polemiikkia etenkin Topeliuksen Helsingfors Tidningarin kanssa. Hän harrasti siinä lehtikritiikkiä. Yhteiskunnallisten artikkeleiden ohella lehdessä oli myös kaunokirjallisia tekstejä.


title: Saima (lehti)

text: Snellman vaati lehdessä suomen kielen aseman kohottamista. Sosiaalipolitiikka kuului myös hänen aiheisiinsa. Snellmanin yhteiskunnallisia näkemyksiä kuvastaa kirjoitus numerossa 9:


title: Saima (lehti)

text:
Saiman näytenumero ilmestyi 1843, ja se jaettiin "Finlands Allmänna Tidning"in (nykyisen Virallisen lehden edeltäjän) mukana. Seuraavan vuoden alusta se ilmestyi kerran viikossa torstaisin. Lehden levikki oli alusta pitäen laaja, 700 tilaajaa eri puolilta maata. Se oli toiseksi suosituin lehti Virallisen lehden jälkeen. Lehti painettiin kuopiolaisessa Karstenin kirjapainossa.
Lehti joutui useasti sensuurin hampaisiin, ja loppuvuodesta 1846 se vihdoin sensuurin päätöksellä lakkautettiin radikaaliutensa vuoksi. Sen seuraajaksi Snellman perusti Elias Lönnrotin tuella Litteraturblad för allmän medborgerlig bildning -nimisen lehden.


title: Psykonomia

text: Psykonomia on mielenterveyskuntoutujien tekemää työtä oman ja toisten mielenterveytensä hoitamiseksi . Psykonomian tavoitteisiin kuuluu mielisairaan stigman ja leiman purkaminen.


title: Psykonomia

text: Psykonomi-nimikettä käyttävät kokemusasiantuntijat eli henkilöt, jotka ovat kokeneet mielenterveysongelmia itse . Se ei ole valvottu nimike, eikä sitä tule sekoittaa mm. Valviran laillistamiin psykologeihin tai psykiatreihin.


title: Psykonomia

text: Psykonomian keskeinen arvolähtökohta on kunnioittaa mielenterveyskuntoutujien omaa elämänkokemusta ja antaa arvo sille työlle, jota he tekevät itsensä hoitamiseksi ja kuntoutumiseksi. Psykonomian tehtävänä on puolustaa mielenterveyskuntoutujien täysivaltaisuutta ja ihmisarvoa. Se haluaa luoda uudenlaisen kuvan kuntoutumiseen, jossa mielenterveyskuntoutujalla itsellään on tärkein rooli.


title: Psykonomia

text:
Kirsi Rekola kirjoittaa:
"Psykonomia perustuu nimenomaan inhimillisyyteen.
Koska oikeudenmukaisuus ja suvaitsevaisuus ovat se perusta,
johon haave paremmasta tulevaisuudesta rakentuu,
meidän on oltava oikeudenmukaisia
ja pyrittävä ymmärtämään kaikkia, vaikka emme hyväksy kaikkea.
Sekä "mielenterveyskuntoutujia" että "ammattiauttajia" olisi kohdeltava
inhimillisesti ja ymmärtäväisesti."


title: Psykonomia

text: Psykonomian mielenkiinto kohdistuu mielisairaan leiman ja stigman poistamiseen. Häpeän sävyiset asenteet ja mielisairaan leima aiheuttavat vaikeuden hyväksyä mielenterveysongelma. Ne aiheuttavat usein myös hoitokielteisyyttä ja sairauden tunteen puuttumisen. Stigmasta tullee hoidon ja avun saamisen este.


title: Psykonomia

text: Psykonomian pyrkimyksenä on saada suvaitsevaisuutta myös siihen, millaiseksi me kukin maailman koemme . Psykonomia pitää tärkeänä alitajunnan (alitajunta, tiedostamaton) nostamista tietoisuuteen ja mielenterveyskuntoutujien oikeutta kertoa sisäisen maailmansa tapahtumista. Tässä suhteessa psykonomian tavoite on sama kuin psykoanalyysilläkin. Psykoanalyytikko Martti Siirala on teoksissaan korostanut sitä, että mielenterveyskuntoutujien kokemuksilla on suuri merkitys ja niitä ei pidä halveksia tai aliarvioida . Lisäksi Siirala on esittänyt myös toiveita ei-professionaalin, lähinnä vapaaehtoistoimintaan perustuvan maallikkojen riveistä kumpuavan vastuunkannon heräämisestä. Psykonomian tarkoituksena on antaa mielenterveyskuntoutujan kokemuksille sen ansaitsema arvo sekä juuri Siiralan ajatuksien mukaisesti luoda ei-professionaalisia vapaaehtoistoimintaan perustuvia auttamisverkostoja.


title: Psykonomia

text:
Valt.Tri Susanna Hyvärin ja Sosiologi Anthony Giddensin mukaan rooleja luodaan ja uusinnetaan sosiaalisten suhteiden verkostossa. Heidän mukaansa myös roolit muotoutuvat tilannesidonnaisesti ja identiteetti taasen luodaan historiallisesti ja kerroksellisesti.
Psykonomian tarkoituksena on purkaa tietyista konfliktitilanteista syntyneet roolit ja palauttaa yksilön autenttinen olemassaolo ja identiteetti. Tässä autenttinen olemassaolo tarkoittaa sitä Heideggerin tarkoittamassa mielessä. (ks. Autenttisuus (filosofia) ja Dasein Heideggerin käsityksistä siitä, mitä autenttinen olemassaolo tarkoittaa). Psykoanalyytikot Johannes Myyrä ja Veikko Vainio puhuvat myös siitä, että sairautena pidetty tila saattaa olla merkityksellinen ihmisen kasvukehitykselle ja Giddenssin mainitsema rooli saattaa sairauden kautta hävitä ja antaa näin tilaa yksilön individuaatioprosessille . Psykonomian viitekehyksessä tämä tarkoittaa mielenterveyskuntoutujien kokemuksille kuuluvaa arvoa, joilla he voivat vapautua heille annetuista valheellisista rooleista ja saavuttaa takaisin heille kuuluva aito identiteetti.


title: Sergei Afanasjev

text: Sergei Aleksandrovitš Afanasjev (, 30. elokuuta 1918 – 13. toukokuuta 2001) oli neuvostoliittolainen insinööri, joka kuului maan puolustusväline- ja avaruusteollisuuden johtajiin ja toimi yleisen koneenrakennuksen ministerinä.


title: Sergei Afanasjev

text: Afanasjev syntyi Klinissä, joka on Moskovan alueella. Hän valmistui Bauman-instituutista ilmeisesti toisen maailmansodan aikana. Hän pääsi kommunistiseen puolueeseen vuonna 1943.


title: Sergei Afanasjev

text: 1940- ja 1950-luvulla hän toimi muun muassa rakettien suunnittelussa mahdollisesti yhteistyössä Sergei Koroljovin kanssa. 1950-luvun jälkipuolella Afanasjev toimi johtotehtävissä Leningradissa ja 1960-luvun alussa hän toimi Venäjän neuvostotasavallan ministerineuvoston varapuheenjohtajana.


title: Sergei Afanasjev

text: Afanasjev nimitettiin ministeriksi vuonna 1965 perustettuun yleisen koneenrakennuksen ministeriöön. Hän toimi tässä tehtävässä vuoteen 1983. Hän pääsi uuden ministeriön johtajana yhdistämään puolustusteollisuutta ja sen alaisia suunnittelutoimistoja ja laboratorioita.


title: Sergei Afanasjev

text: Häntä kutsuttiin johtomiesten yksityiskeskusteluissa jostain syystä ”ensimmäiseksi avaruusministeriksi” vaikka Neuvostoliiton avaruusalan loi puolustusministeriön puolella Dmitri Ustinov jo paljon aiemmin.


title: Sergei Afanasjev

text: Afanasjevin päätyö oli kuitenkin varusteluteollisuuden ohjaaminen. Eisenhowerin ja Kennedyn hallinnot olivat rakentaneet Yhdysvalloille kymmenkertaisen määrän ydinaseita verrattuna Neuvostoliiton ydinasemäärään. Afanasjevin ministeriö tasoitti tämän epätasapainon: 1980-luvun alussa Neuvostoliitolla oli yli 1 400 ICBM-ydinohjusta siiloissa ja 1 000 sukellusveneohjusta.


title: Sergei Afanasjev

text: Afanasjev osallistui hallinnollisesti Neuvostoliiton miehitetyn avaruusohjelman alusten (Saljut, Mir, Buran, Energija) toteutukseen, joista viimeiset kaksi toteutettiin huomattavin suurin kustannuksin.


title: Sergei Afanasjev

text: Yleisen koneenrakennuksen ministeriön johtamien teollisuuslaitosten tuotantoon kuuluivat myös esimerkiksi televisiot, jääkaapit ja muut kodinkoneet. Afanasjevin on väitetty tasapainottaneen eri alojen vaatimuksia, mutta lopputulos – kansantalouden hyytyminen 1980-luvulla sotatalouden taakan alle sekä kulutus- ja kestokulutustavaroiden krooninen pula – ei puhu tämän puolesta.


title: Sergei Afanasjev

text: Vuonna 1983 Afanasjev nimitettiin raskaiden koneiden ja liikennevälineiden ministeriön johtoon, jossa hän toimi vuoteen 1987. Vuosina 1988–2001 hän toimi konsulttina Energia-yhtymässä.


title: Sergei Afanasjev

text: Afanasjev sai kahdesti sosialistisen työn sankarin palkinnon ja seitsemän Leninin kunniamerkkiä. Hänet on haudattu Moskovan Novodevitšin hautausmaalle.


title: Jelena Rudkovskaja

text: Jelena Grigorjevna Rudkovskaja (, s. 21. huhtikuuta 1973) on valkovenäläinen entinen uimari ja olympiavoittaja. Hän edusti ennen kotimaansa itsenäistymistä Neuvostoliittoa sekä Itsenäisten valtioiden yhteisöä. Hän voitti olympiakultaa 100 metrin rintauinnista, sekä pronssia 4 × 100 metrin sekauintiviestistä Barcelonasta 1992. Lisäksi hän voitti urallaan kaksi Euroopan-mestaruutta sekä yhden pronssin.


title: Saljut 1

text: Saljut 1 (, suom. "Kunnialaukaus 1") oli maailman ja Neuvostoliiton ensimmäinen avaruusasema. Saljut-avaruusasemaohjelman asema laukaistiin avaruuteen 19. huhtikuuta 1971 Baikonurin avaruuskeskuksesta kolmivaiheisella Proton-kantoraketilla.


title: Saljut 1

text: Saljut 1 -avaruusaseman kehitystyö lähti liikkeelle jo vuonna 1969, jolloin avaruuteen suunniteltiin sotilaallista Almaz-avaruusasemaa. Avaruusaseman kylkeen maalattiin sen suunniteltu nimi "Zarya". Pian ennen laukaisua kuitenkin todettiin kiinalaisilla olevan kehitteillä samanniminen sotilaallinen avaruusalus. Maailman ensimmäiselle avaruusasemalle päätettiin siten antaa nimeksi Saljut.


title: Saljut 1

text: Rakenteeltaan Saljut 1 oli lieriömäinen, jonka sivuilla olivat aurinkopaneelit. Sen pituus oli 14,4 m ja halkaisija 4,15 m. Avaruusaseman kokonaismassa oli 18500 kg. Se laukaistiin Maata kiertävälle radalle noin 200 km korkeuteen radalle, jonka inklinaatio oli 51,6 astetta. Myöhemmin rataa nostettiin noin 300 km korkeuteen. Avaruusaseman kiertoaika maapallon ympäri oli 88,5 minuuttia.


title: Saljut 1

text: Saljut 1 -avaruusasemalle laukaistiin sen ensimmäinen miehistö 22. huhtikuuta 1971 eli pian avaruusaseman laukaisun jälkeen. Miehistöä kuljettanut Sojuz 10 -alus telakoitui avaruusasemaan 24. huhtikuuta. Telakointiportti ei suostunut yrityksistä huolimatta avautumaan. Sojuz 10 -alus oli kiinnittyneenä avaruusasemaan 5,5 tuntia. Aluksen miehistöineen piti palata takaisin Maahan 24. huhtikuuta 1971.


title: Saljut 1

text: Avaruusasemalle laukaistiin uusi miehistö Sojuz 11 -aluksen mukana 6. kesäkuuta 1971. Tällä kertaa telakointi onnistui ja miehistö ehti olla avaruusasemalla 23 päivän ajan. Sojuz 11 -alus irtautui avaruusasemasta 29. kesäkuuta 1971. Paluun yhteydessä sen miehistö kuoli moduulin venttiilivian vuoksi.


title: Saljut 1

text: Saljut 1 -avaruusaseman alasajoa alettiin valmistella syyskuussa 1971. Ilmakehän kitka alkoi pakottaa avaruusaseman rataa yhä alemmas. Saljut 1 tuhoutui ilmakehässä Tyynen Valtameren yläpuolella 11. lokakuuta 1971.


title: Minttu sekä Ville

text: Minttu sekä Ville on Veikko Samulin säveltämä ja Raul Reimanin sanoittama kappale. Kappaleen tunnetuin esittäjä on Jonna Tervomaa, joka osallistui kappaleella vuoden 1983 Syksyn sävel -laulukilpailuun, ja voitti kilpailun 61 333:lla yleisöäänellä.


title: Minttu sekä Ville

text: Kappale nousi loppuvuodesta 1983 Suomen singlelistojen kärkeen. Se oli marras- ja joulukuussa 1983 suomalaisten levyautomaattien soitetuin kappale.


title: Minttu sekä Ville

text: Kappale kertoo Minttu- ja Ville-nimisistä nuorista, jotka rakastuvat toisiinsa. Rakkaus kuitenkin tuo arkipäivään myös ongelmia, kuten syömättömyyttä.


title: Mike Pollock

text: Michael B. Pollock (s. 9. maaliskuuta 1965 New Hyde Park, New York) on yhdysvaltalainen ääninäyttelijä, joka on työskennellyt enimmäkseen 4Kidsin tuotannoissa.


title: Mike Pollock

text: Pollock opiskeli näyttelemistä Brooklynissä ja esiintyi teatterissa 1990-luvulla, jonka jälkeen hän siirtyi radioon. Samalla Pollock teki muun muassa mainosjuontoja televisioon muun muassa Burger Kingille ja HBO:lle ennen siirtymistään animaatioihin 2000-luvulla. Hän päätyi alalle vastattuaan 4Kidsin lehtimainoksiin, jossa haettiin uusia ääniä.


title: Mike Pollock

text: Animaatioiden ohella Pollock tekee edelleen mainosjuontoja muun muassa 4Kids TV:lle. 4Kidsin myötä hän on tehnyt alkuperäisiä, sekä dubbausrooleja animaatioihin, kuten The Weekenders, Pokémon, Sonic X, Teini-ikäiset mutanttininjakilpikonnat, Yu-Gi-Oh! – elokuva, Yu-Gi-Oh! GX, Eläköön Pinata ja Huntik.


title: 25 Years On (kokoelma)

text: 25 Years On on Hawkwind-yhtyeen 25-vuotisjuhlan kunniaksi julkaistu neljän CD:n kokoelma-boksi. Se sisältää kappaleita virallisilta albumeilta sekä myös harvinaisempaa materiaalia. Kokoelman julkaisi amerikkalainen Griffin Music-yhtiö joka julkaisi 1990-luvulla Hawkwindin materiaalia Yhdysvalloissa Dave Brockin suostumuksella. Boksin mukana tuli Michael Butterworthin novelli "Ledge Of Darkness" sekä "Further Extracts From The Hawkwind Log"-niminen kirjanen. Kokoelman levyt on myöhemmin julkaistu yksittäisinä CD:inä.


title: Geraldine Chaplin

text: Geraldine Leigh Chaplin (s. 31. heinäkuuta 1944 Santa Monica, Kalifornia, Yhdysvallat) on brittiläis-yhdysvaltalainen näyttelijä. Hän on koomikko Charles Chaplinin ja tämän neljännen vaimon Oona O’Neillin vanhin tytär.


title: Geraldine Chaplin

text: Chaplin syntyi Santa Monicassa, Kaliforniassa vanhempiensa ensimmäiseksi yhteiseksi lapseksi. Hänellä oli myös kaksi velipuolta isänsä edellisestä avioliitosta sekä seitsemän nuorempaa sisarusta.


title: Geraldine Chaplin

text:
Hän näytteli ensimmäisen kerran elokuvissa seitsemänvuotiaana, jolloin hän esiintyi pienessä roolissa isänsä elokuvan "Parrasvalot" (1952) avauskohtauksessa. Vuonna 1953 perhe muutti Los Angelesista pieneen Corsier-sur-Veveyn kylään Sveitsiin, missä Chaplin lähetettiin opiskelemaan katoliseen sisäoppilaitokseen.
Chaplin haaveili balettitanssijan urasta, ja pääsikin 16-vuotiaana opiskelemaan Royal Ballet Schooliin Lontooseen. Valmistuttuaan hän muutti Pariisiin, mutta havaitsi pian olevansa balettitanssijana vain keskinkertainen. Työskenneltyään hetken sirkuksessa hän päätti omien sanojensa mukaan hyödyntää kuuluisaa sukunimeään ja ansaita rahaa näyttelemällä elokuvissa. Hänen ensimmäinen roolinsa oli Jean-Paul Belmondon vastanäyttelijänä komediassa "Raha on valttia" (1965). Chaplin kuitenkin huomasi pitävänsä näyttelemisestä, ja päätti luoda siitä uran. Hänen läpimurtoroolinaan pidetään Tanyan roolia David Leanin elokuvassa "Tohtori Živago" (1965), mistä hän sai myös ensimmäisen Golden Globe -ehdokkuutensa. Vuonna 1967 Chaplin näytteli ensimmäisen kerran teatterissa ja esiintyi Lillian Hellmanin näytelmässä "The Little Foxes" Broadwaylla.


title: Geraldine Chaplin

text: Chaplin puhuu äidinkielensä englannin lisäksi sujuvasti myös ranskaa ja espanjaa, ja hän on näytellyt kaikilla kolmella kielellä. Hänen tunnetuimmat elokuvansa lienevätkin espanjalaisen elokuvaohjaaja Carlos Sauran kanssa 1970-luvulla kuvatut yhdeksän elokuvaa, joista tunnetuin on "Cria cuervos – korppi sylissä" (1976). Chaplin myös käsikirjoitti osan elokuvista. Espanjan elokuva-akatemia (Academia de las Artes y las Ciencias Cinematográficas de España) myönsi hänelle tunnustuksen urastaan vuonna 2006. Ranskassa hän on näytellyt esimerkiksi Jacques Rivetten ja Alain Resnais’n ohjauksessa. Chaplin on myös näytellyt kolmessa Robert Altmanin elokuvassa ja sai toisen Golden Globe -ehdokkuutensa sivuroolistaan "Nashvillessä" (1975). Kolmannen Golden Globe -ehdokkuuden hän sai näyteltyään isoäitiään Hannah Chaplinia isänsä elämästä kertovassa elokuvassa "Chaplin" (1992).


title: Geraldine Chaplin

text: Chaplinilla on kaksi lasta: vuonna 1974 syntynyt poika suhteestaan Carlos Sauraan ja niin ikään näyttelijäksi ryhtynyt tytär Oona Castilla Chaplin (s. 1986) nykyisestä avioliitostaan chileläisen elokuvaaja Patricio Castillan kanssa.


title: Marpessa

text: Marpessa oli kreikkalaisessa mytologiassa aitolialainen prinsessa ja Euenoksen, Areen pojan, tytär. Apollon oli houkutellut häntä rakkaakseen, mutta Idas sieppasi tämän siivekkäillä vaunuilla, jotka hän oli saanut Poseidonilta. Messenessä Apollon yritti ryöstää Marpessan Idaalta, mikä johti taisteluun tämän kädestä kunnes Zeus erotti heidät ja antoi Marpessan itse valita puolisonsa. Tämä valitsi Idaan, koska pelkäsi Apollonin hylkäävän hänet vanhana. Liiton hedelmänä syntyi tytär Kleopatra.


title: Tynnyri (mitta)

text: Tynnyri on tilavuusmitta.


title: Tynnyri (mitta)

text: 1600-luvulla tynnyri oli viljaa mitattaessa noin 145 litraa ja 1700-luvulla, kun tynnyriin oli lisätty varisemisvara ja kukkura, noin 165 litraa. Nestemäista tavaraa mitattaessa tynnyri oli 48 kannua eli 126 litraa.


title: Tynnyri (mitta)

text: Vuodesta 1855 Ruotsissa tynnyri nestetavaran mittana oli 125,62 litraa ja kuivan tavaran mittana 146,35 litraa. Suomessa tynnyri kuivaa tavaraa oli 164,88 litraa. Tervatynnyrin koko oli 125 litraa (Rostockin mitta).


title: Luettelo Juice Leskisen kappaleista

text: Tämä on luettelo Juice Leskisen levyttämistä kappaleista aakkosjärjestyksessä. Mukana ovat myös ne Leskisen livelevyjen kappaleet, joita ei ole muualla ja joita ei ole kuitenkaan virallisesti levytetty, sekä valikoidut kappaleet "Välikausitakki"-levyltä. Singlekappaleiden kohdalla on ilmoitettu albumiksi "Syksyn sävel – Kaikki singlet 1974–2004", sillä kaikki Leskisen singlet löytyvät kyseiseltä kokoelmalta. Myös ne muiden levyille äänitetyt kappaleet, joihin Leskistä on pyydetty laulamaan, ovat listassa. Mutta ainoastaan ne, jotka Juice Leskinen laulaa yksin tai duettona jonkun muun kanssa, tai ne joissa on Leskisen lisäksi useampia laulajia. Kappaleita, joissa Leskinen on mukana kuorossa (esimerkiksi Kari Peitsamon "Jatsin syvin olemus" -albumin kappaleet ja Apua! Orkesterin ”Maksamme velkaa”), ei ole listassa.


title: André Sogliuzzo

text: André José Sogliuzzo (s. 10. elokuuta 1966 New York, New York, Yhdysvallat) on yhdysvaltalainen ääninäyttelijä.


title: André Sogliuzzo

text: Sogliuzzo aloitti uransa New Yorkissa teatterin parissa ja teki ensiesiintymisensä elokuvassa Looking For Richard vuonna 1996. Hän kuitenkin siirtyi ääninäyttelemisen pariin muutettuaan Los Angelesiin ja on imitoinut muun muassa videopeleihin ja animaatiohin Hollywood-näyttelijöiden, kuten Russell Crowen, Gene Hackmanin, Jack Nicholsonin, Al Pacinon ja Clint Eastwoodin puhetta. Sogliuzzo on ääninäytellyt animaatioelokuvissa, kuten "Napapiirin pikajuna", "Leijonakuningas 3 – Hakuna Matata", "Mulan II" ja "Aivan villit".


title: André Sogliuzzo

text: Los Angelesissa Sogliuzzo on ollut mukana radionäytelmissä, kuten "Breaking The Code" ja "Sixteen Wounded". Parhaiten hänet tunnetaan lukuisten animaatiosarjojen, sekä videopelien äänistä joihin lukeutuvat muun muassa "Family Guy", "American Dad!", "Jackie Chan seikkailee", "Justice League", "Invader Zim", "Father Of the Pride", "Samurai Jack", "Celebrity Deathmatch", "Avatar", "Medal of Honor", "Battlefield 3", "Call of Duty", "Doom 3", "" ja "Brandy ja Herra Whiskers".


title: Vanhat suomalaiset mittayksiköt

text: Vanhat suomalaiset mittayksiköt tarkoittavat tässä mittayksiköitä, joita Suomessa käytettiin ennen metrijärjestelmän käyttöönottoa.


title: Vanhat suomalaiset mittayksiköt

text: Ennen kuin Suomessa vuonna 1887 otettiin käyttöön metrijärjestelmä, nykyisen SI-järjestelmän edeltäjä, maassa käytettiin monenlaisia mittayksiköitä, sekä Ruotsin vallan aikaisia että Venäjältä tulleita. Ulkomaankaupassa käytettiin myös anglosaksista järjestelmää ja merellä merenkulkumittoja.


title: Vanhat suomalaiset mittayksiköt

text: Varhaisimpina aikoina mittayksiköiden käytäntö oli horjuvaa. Mitat olivat sekavia ja standardeja ei ollut, puhumattakaan virallisista prototyypeistä tai että mitat olisi sidottu johonkin luonnonvakioon. Joitain yhteisiä mittayksiköitä kuitenkin oli, vaikka ne vaihtelivatkin alueittain.


title: Vanhat suomalaiset mittayksiköt

text: Peninkulma oli alun perin määritelty siksi matkaksi, jossa koiran haukku kuuluu tyynessä ilmassa (oikeastaan "penin kuuluma"). Peninkulmaa pitempi yksikkö oli "päivämatka" (2 peninkulmaa), joka vastasi ihmisen päivässä jalan taittamaa matkaa  Muita mittoja olivat lappalainen epävirallinen yksikkö poronkusema (n. 7,5 km), joka tarkoitti matkaa, jonka poro kulkee virtsatarpeiden välillä, ja "tankomitta", joka oli 5–9 kyynärää, kylästä riippuen.


title: Vanhat suomalaiset mittayksiköt

text: Pitkälle Ruotsin vallan ajalle eri kaupungeilla oli omat mittansa. Tähän viittaava sanonta "Porvoon mitalla" tulee siitä, että kun Ruotsin vallan ajalla Porvoossa vouti keräsi veroja kansalaisilta (viljaa, riistaa, kaloja...) hän käytti suurta mittaa. Tilittäessään verotuottoja kuninkaalle hän kuitenkin käytti pientä mittaa ja piti kertyneen erotuksen itsellään. Nykyään sanonnalla kuitenkin tarkoitetaan hyvää, runsasta mittaa.


title: Vanhat suomalaiset mittayksiköt

text: Vanhasta suomalaisesta peninkulmasta (n. 6km) siirryttiin käyttämään ruotsalaista peninkulmaa (n. 10km) vuonna 1655. Vasta 1700-luvulla tärkeimmät yksiköt saatiin yhtenäistetyiksi valtakunnallisesti. Vuoden 1734 laki edellytti jo, että koko (Ruotsin) valtakunnassa (Suomi mukaan luettuna) oli käytettävä yhtäläisiä, kruunun leimalla varustettuja mittoja. Näin ollen Ruotsin vallan ajan lopulla käytössä olleille mittayksiköille voidaan jo ilmoittaa tarkat vastaavuudet nykyisinä yksikköinä. Jos kauppias käytti muunlaisia mittoja, ne oli lain mukaan takavarikoitava ja lyötävä rikki.


title: Vanhat suomalaiset mittayksiköt

text: Nykyisin vanhat yksiköt esiintyvät enää vain vanhassa kirjallisuudessa, historiallisissa asiakirjoissa sekä joissakin sanonnoissa ja sananlaskuissa, esimerkiksi "ei tuumaakaan", "parempi virsta väärään kuin vaaksa vaaraan".


title: Vanhat suomalaiset mittayksiköt

text: Pituusmittojen perusmitta oli "kyynärä", joka vastaa periaatteessa ihmisen kyynärvarren pituutta kyynärpäästä sormenpäihin. Kyynärä kuitenkin määriteltiin jalan kautta, jolloin siitä tuli epänormaalin suuri. Nykyihmisellä kyynärän pituus on melko tarkasti 50 cm.


title: Vanhat suomalaiset mittayksiköt

text: Ruotsalaiseen kyynärään perustuvat muunnokset:


title: Vanhat suomalaiset mittayksiköt

text: Painomittojen perusyksikkö oli naula (ruots. "pund"). Mittoja käytettiin yleisten kauppatavaroiden mittaamisessa (vrt. brittiläinen "avoirdupois"-järjestelmä). Apteekkareilla ja kultasepillä oli oma mittajärjestelmänsä.


title: Vanhat suomalaiset mittayksiköt

text: Tilavuusmittoja käytettiin kuivatavaroiden mittaamisessa. Perusyksikkö oli kappa. Tässä on Tietosanakirjassa esitelty tiettynä aikana käytössä ollut järjestelmä, mutta mittojen suuruudet vaihtelivat suuresti paikasta ja ajasta toiseen (esimerkiksi vakka on Kielitoimiston sanakirjan mukaan "eräitä suuruudeltaan vaihtelevia viljamittoja, tav. 1–5 kappaa"):Kappa-sanaa käytetään nykyäänkin, mutta lähinnä vain torikaupassa perunoita myytäessä. "Kappa" tai "iso kappa" tarkoittaa tällöin (tavallisesti puista) viiden litran mittaa tai sillä mitattua määrää. "Pikkukappa" tai "pieni kappa" on vastaavasti kahden litran vetoinen. Torikauppakäytännössä perunoita pannaan mitta-astia kukkuroilleen.


title: Vanhat suomalaiset mittayksiköt

text: Vetomittoja käytettiin nesteen ja hienojakoisen kuivatavaran mittaamiseen.Vetomittoja voitiin käyttää kuivatavaralle joko löyhänä tai lujana. Löyhässä mitassa mitattava aine tasattiin mitan reunan tasalle, kun taas lujassa mitassa aine jätettiin kukkurapäiseksi.


title: Vanhat suomalaiset mittayksiköt

text: Pinta-alat määräytyivät joko sen alan mukaan, mitä vetomitallisesta viljaa kykeni kylvämään peltoa, tai sen mukaan, mitä maa-ala tuotti veroja. Pinta-alamittoja ei ollut kytketty matemaattisesti neliösuhteessa mihinkään pituusmittoihin.Näiden lisäksi voitiin käyttää myös vanhojen pituusyksiköiden neliöitä.


title: Vanhat suomalaiset mittayksiköt

text:
Nämä ovat jonkin verran käytössä edelleenkin.
Ruotsalaisen kyynäräjärjestelmän rinnalle tuli autonomian aikana venäläiseen kyynärään eli arsinaan (=71,12 cm) perustuva järjestelmä.


title: Vanhat suomalaiset mittayksiköt

text:
Arsina oli Venäjällä käytössä pituusmittana jo 1400-luvun lopulla, mutta enää ei tiedetä tarkoin, minkä pituinen se tuolloin oli. Myöhemmin Pietari Suuri määräsi, että Venäjän arsina oli suuruudeltaan tarkalleen 28 Englannin tuumaa, minkä vuoksi myös Venäjän tuuma oli sen jälkeen tarkalleen yhtä suuri kuin Englannin tuuma (2,54 cm.) Tähän järjestelmään perustuvat yksiköt olivat 1800-luvulla käytössä Suomessakin.
Autonomian aikaan ruotsalaisten painomittojen rinnalle omaksuttiin joitakin venäläisiä painomittoja. Kulia käytettiin lähinnä viljan mittaamiseen.Metrijärjestelmään siirtymisen yhteydessä jäi leiviskä edelleen lailliseksi mittayksiköksi, mutta se määriteltiin uudestaan tasan 10 kilogrammaksi. Käytännössä sitä ei kuitenkaan esiintynyt juuri muualla kuin koulukirjoissa, eikä nykyinen mittayksikköasetus sitä enää tunne.


title: Vanhat suomalaiset mittayksiköt

text: Rakentamisessa tilavuusmitoilla mitattiin vaikkapa tervaa ja kalkkia.


title: Vanhat suomalaiset mittayksiköt

text: Ruotsalaiset tilavuusmitat olivat yhä käytössä:Juomamittoina oli käytössä myös:


title: Vanhat suomalaiset mittayksiköt

text: Venäläisiä tuoppeja oli kahdenlaisia ja ne poikkesivat ruotsalaisesta:


title: Kasperi Tanttu

text: Kasperi Tanttu (27. heinäkuuta 1886 Hirvensalmi – 3. tai 4. toukokuuta 1918 Kouvola) oli suomalainen kirjailija.. Hän oli tunnettu boheemi, joka liikkui sekä työläis- että porvaristopiireissä.


title: Kasperi Tanttu

text: Tantun äiti oli loisvaimo Loviisa Tanttu (1854–1916), jonka kolmen aviottoman lapsen isä oli tiettävästi työmies Taneli Penttinen. Hän kävi yhden lukukauden kansakoulua mutta jätti sen sitten kesken ja oli paimenena ja renkinä taloissa. Hän suoritti kansakoulukurssin yksityisesti ja pääsi sitten varakkaiden tukijoiden avulla vapaaoppilaaksi Otavan opistoon, jossa hän opiskeli 1905–1907 ja suoritti myös maatalouskurssin. Näihin aikoihin Tanttu aloitti runojen kirjoittamisen. Myös itseopiskelun avulla Tanttu hankki hyvän yleissivistyksen ja kielitaidon.


title: Kasperi Tanttu

text: Tanttu oli sitten jonkin aikaa isäntärenkinä ja maatalousneuvojana Virtasalmella. Hän haki 1907 Hirvensalmen maamiesseuran neuvojaksi mutta jäi valitsematta. Hänen kirjoituksiaan ja runojaan alettiin kuitenkin julkaista Mikkelin lehdissä. Tanttu vietti kesät Hirvensalmella ja talvet Mikkelissä. Hän oli sekalaisissa lyhytaikaisissa töissä, muun muassa Suur-Savon nuorisoseurojen kiertävänä puhujana ja ulosottoapulaisena Hirvensalmella. Mikkelissä Tanttu asui Mikkelin Sanomat-lehdessä toimittajana olleen Otto Orasmaan luona ja käytti aikansa lähinnä lukemiseen ja kirjoittamiseen. Hän alkoi myös vierailla Helsingissä säännöllisesti. Ensimmäiset runokokoelmansa Tanttu sai julkaistua 1910-luvun alussa. Orasmaa siirtyi 1910 Helsinkiin ja myös Tanttu alkoi vuodesta 1913 alkaen asua pidempiä aikoja siellä. Elantonsa hän hankki ensimmäisen maailmansodan vuosina nähtävästi erilaisilla laittomilla liiketoimilla. Vuonna 1916 Tanttu oli toimittajana Viikko-lehdessä, ja näihin aikoihin hän alkoi osallistua myös työväenliikkeen toimintaan.


title: Kasperi Tanttu

text: 1910-luvulla Tanttu oleskeli vuoron perään Mikkelissä ja Helsingissä. Tanttu kuului 1910-luvulla yhdessä kahden muun kirjailijan, Kössi Ahmalan ja Emil Lindahlin, kanssa Helsingin sosiaalidemokraattisen nuorisoseuran toiminnassa mukana olleeseen työläisintellektuellien ryhmään, joka julkaisi muun muassa käsin kirjoitettuja sanomalehtiä muiden julkaisukanavien puuttuessa. Tämä "Decamerone-klubin" nimellä tunnettu ryhmä kokoontui viikoittain seuran kahvilassa käymään kirjallis-filosofisia keskusteluja.


title: Kasperi Tanttu

text: Kansalaissodan aikana Tanttu työskenteli aluksi Kansanvaltuuskunnan konekirjoittamossa, mutta pyysi vaativampia tehtäviä ja toimi sitten propangandistina sekä Helsingissä ja Viipurissa vallankumouksellisen ylisotaoikeuden sihteerinä.


title: Kasperi Tanttu

text: Sodan loppuvaiheessa Tanttu ei paennut Venäjälle vaan palasi Viipurista yhdessä vallankumousoikeuden jäsenenä toimineen Tyko Varton kanssa. He joutuivat jäämään 24. huhtikuuta Kouvolaan, koska rata länteen oli jo poikki. Varto ja Tanttu kävivät 27. huhtikuuta Haminassa, ja täällä Tanttu arvosteli paikallisten punaisten toimeenpanemia teloituksia. Jyrkän linjan punaiset vangitsivat Tantun ja tuomitsivat hänen kuolemaan väitetystä yhteistyöstä valkoisten kanssa. Punaisten Kouvolan esikunta sai kuitenkin Tantun vapaaksi, ja hän pääsi palaamaan Kouvolaan.


title: Kasperi Tanttu

text: Valkoisten vallattua 3. toukokuuta 1918 Kouvolan Tanttu tunnistettiin Kouvolan Seurahuoneella. Paikalla ollut valkoisten ryhmänjohtaja Ilmari Tulikoura halusi kostaa isänsä Juho Tulikouran ja veljensä Valtterin kuoleman ja vei Tantun kadun toisella puolella olleen kansakoulun liiterin taakse ampui hänet siellä.


title: Kasperi Tanttu

text: Tanttu oli petturi sekä punaisten että valkoisten kannalta. Hänen tuotantonsa ei sisällä yhteiskunnallisia näkemyksiä. Oman tuotantonsa lisäksi hän suomensi, muun muassa Émile Verhaerenin runoja, joita ilmestyi työväenlehdissä.


title: Kasperi Tanttu

text: Tantusta otettiin luultavasti Viipurissa valokuva, jossa hän esiintyi Napoleonin tyyliin punakaartin päällikkönä sapelin ja aseen kanssa. Kuva julkaistiin sisällissodan jälkeen Suomen Kuvalehdessä heinäkuussa 1918 osana kuvasarjaa jossa esiteltiin "tyypillisiä punakaartilaisia" ja kuvatekstissä Tanttu kuvattiin aseisiin ihastuneeksi kynänkäyttäjäksi. Seuraavan kerran kuva julkaistiin 1932 "Suomen Vapaussota Kuvissa" -teoksessa otsikolla "Karjalainen punapäällikkö Kasperi Tanttu" ja vielä 1956 J. O. Hannulan teoksessa "Suomen Vapaussodan historia" otsikolla "Suomalainen punapäällikkö". Tantun ei kuitenkaan tiedetä osallistuneen sotatoimiin. Valokuvan perusteella hänet on virheellisesti yhdistetty myös pahamaineiseen punaisten päällikköön Heikki Kaljuseen.


title: Kössi Ahmala

text: Kustaa ”Kössi” Ahmala (13. helmikuuta 1889 Lumijoki – 29. huhtikuuta 1918 Viipuri) oli suomalainen postimies ja työläiskirjailija. Hän on yksi sisällissotaa edeltäneen vanhan työväenliikkeen tärkeimpiä runoilijoita yhdessä Kössi Kaatran, Kasper Tantun ja Kaarlo Uskelan kanssa.


title: Kössi Ahmala

text: Ahmalan tuotanto käsittää runojen ohella myös proosaa, kuten erilaisia pakinoita ja pienoiskertomuksia. Hänen tunnetuin runonsa on vuonna 1913 kirjoitettu "Työn laulu", joka on aikakautensa työväenliikkeen huomattavimpia kirjallisia tuotoksia. Sitä on myöhempinä vuosikymmeninä siteerattu lukuisissa eri yhteyksissä ja "Työn laulua" pidetään myös yhtenä merkittävimmistä työn ylistyksistä koko suomalaisessa runoudessa. Vuoden 1918 sisällissodan aikana Ahmala kuului Suomen kansanvaltuuskunnan nimittämään postineuvostoon, jonka vuoksi valkoiset teloittivat hänet Viipurissa sodan loppuvaiheessa. Ahmalan elinaikana hänen tuotantoaan ehti ilmestymään ainoastaan työväenlehtien palstoilla. Ahmalan ainoa kokoelmateos julkaistiin postuumisti vuonna 1920.


title: Kössi Ahmala

text: Kössi Ahmala syntyi Pohjois-Pohjanmaan Lumijoella myöhemmin kansanedustajaksi valitun kirvesmiehen Kustaa Ahmalan ja Sofia Kaakisen yhdeksänlapsiseen perheeseen, joka pian muutti Ouluun. Heti kansakoulun jälkeen hän meni oppipojaksi suksitehtaalle ja hieman myöhemmin enonsa kellosepänverstaaseen. 14-vuotiaana Ahmala aloitti ylimääräisenä postinkantajana, valmistuen työnsä ohessa kellosepäksi Oulun käsityöläiskoulusta vuonna 1905. Ahmala jatkoi kuitenkin postinkantajan ammatissa ja sai 1911 vakituisen viran Seinäjoelta, josta hän siirtyi vuonna 1913 Helsinkiin Pietarin radan matkaposteljooniksi.


title: Kössi Ahmala

text: Ahamala toimi kaikilla asuinpaikkakunnillaan aktiivisesti Sosialidemokraattisessa nuorisoliitossa ja Helsingissä hänestä tuli nopeasti paikallisen nuorisojärjestön henkinen johtohahmo. Vuosina 1915–1918 Ahmala ja Kasper Tanttu johtivat Helsingin sosialidemokraattisen nuorisoseuran "Decamerone"-kirjallisuusklubia. Kyseessä oli työläisintellektuellien viikottain kokoontunut vapaamuotoinen keskustelukerho, joka muiden julkaisukanavien puuttuessa toimitti myös käsin kirjoitettuja lehtiä. Ahmalan ja Tantun lisäksi mukana olivat työläiskirjailijoista muun muassa Emil Lindahl ja Lennart Berghäll. 1910-luvulla Ahmala tunnettiin sosialidemokraattisen puolueen sisällä myös mielipidevaikuttajana, joka puhui erityisesti työväenkulttuurin puolesta. "Työmiehen" pitkäaikainen päätoimittaja Edvard Valpas pyrki ohjaamaan suomalaista työläiskirjallisuutta puolueuskolliseksi, mutta Ahmalan mielestä sen piti avartua myös porvarilliseen suuntaan, jotta työläiskirjallisuus pysyisi aikakauden kirjallisten suuntausten mukana. Vuonna 1916 hän esitti yhdeksi keinoksi puolueesta riippumatonta työläiskirjailijoiden liittoa ja tammikuussa 1917 pidettiinkin Työväen Kirjallisuusliiton perustava kokous. Hanke jäi kuitenkin alkutekijöihinsä helmikuun vallankumouksen synnyttämien yhteiskunnallisten mullistusten myötä.


title: Kössi Ahmala

text: Matkaposteljoonin työssään Ahmala osallistui myös vallankumoukselliseen toimintaan. Syyskesällä 1917 hän välitti Helsingissä piileskelleen V. I. Leninin ja Pietarissa toimineen bolševikkien keskuskomitean kirjeenvaihtoa. Ahmala sai postin Leniniä majoittaneelta Kustaa Roviolta ja toimitti sen edelleen Pietariin Suomen asemalle, josta kirjeet välitettiin Leninin puolisolle tai sisarelle. Suomen sisällissodan sytyttyä tammikuussa 1918, hänet nimitettiin punaisen Suomen postineuvoston jäseneksi. Se toimi aluksi Helsingissä ja myöhemmin huhtikuun jälkipuoliskolla Viipurissa, jonne punaisten sodanjohto oli Helsingin valtauksen jälkeen paennut. Viipurin taistelun yhteydessä valkoiset teloittivat Ahmalan ja viisi muuta punaisten postineuvoston Viipurin postitalon sisäpihalla 29. huhtikuuta 1918. Hänen lisäkseen teloitettiin muun muassa punaisten liikennepäällikkö Theodor Alexejeff sekä Suomen Postiljooniyhdistyksen perustajiin kuulunut Juho Valo. Ahmalan kerrotaan juuri enneen kuolemaansa huutaneen teloitusryhmän edessä ”Eläköön sosialismi!”. Ennen teloitustaan hän oli kirjoittanut puolisolleen vielä edellisenä päivänä viestin, jossa Ahmala aavisti oman kohtalonsa. Kirje ja hänen pistimen lävistämä lompakkonsa kulkeutuivat myöhemmin Ahmalan omaisille Helsinkiin ja nykyään ne ovat Kansan Arkiston kokoelmissa. Ahmalan hautapaikka ei ole tiedossa.


title: Kössi Ahmala

text: Ahmala julkaisi ensimmäiset runonsa Oulussa ilmestyvässä "Kansan Tahdossa" keväällä 1906. Hänen varhaistuotantonsa taustalla olivat vuoden 1905 suurlakon nostattama innostus sekä myöhemmin elokuun 1906 Viaporin kapinan kukistuminen. Ahmalan ensimmäisissä runoissa näkyi "Kalevalan" lisäksi muun muassa Eino Leinon ja Larin-Kyöstin vaikutus. Lisäksi nuoren Ahmalan innoittajana toimi suomalaisen työväenliikkeen alkuvuosien tunnetuin runoilija Kössi Kaatra. 1910-luvun aikana hänen runoutensa kuitenkin siirtyi taisteluhenkisestä aattellisuudesta lyyrisempään suuntaan. Yhteiskunnallisten aiheiden ohella Ahmala alkoi kirjoittamaan myös rakkausrunoja ja lisäksi yhdeksi tyylikeinoksi tuli satiiri. Erikoispiirteenä Ahmalan runoudessa näkyi kansallismielisyys, jota on luonnehdittu ”proletaariseksi patrioottisuudeksi”.


title: Kössi Ahmala

text: "Kansan Tahdon" lisäksi hänen runojaan ilmestyi myöhemmin lukuisissa sosialidemokraattisissa aikakauslehdissä ja erilaisissa vuosialbumeissa, kuten "Työläisnainen", "Työväen Kuvalehti" ja "Punanen Viesti". Lisäksi Ahmala kirjoitti pakinoita ja pienoiskertomuksia, joita kuitenkin julkaistiin huomattavasti runoja vähemmän. Ennen kuolemaansa Ahmala kokosi kirjoituksistaan kaksi runo- ja kaksi proosakokoelmaa. Niistä osa katosi sisällissodan aikana, mutta Sosialidemokraattisen Nuorisoliiton haltuun päätynyt satiiri- ja kertomuskokoelma "Hirsipuita" julkaistiin lopulta vuonna 1920. Teos sisältää yhteensä 30 pienoiskertomusta, joiden aiheet käsittävät muun muassa romanttisia rakkaustarinoita sekä kaupunkikuvauksia. Työväen Arkiston hallussa on "Syksyn runoja" ja "Lauluja menneiltä ajoilta" -nimisten runoteosten sekä neljäntoista pienoiskertomuksen käsikirjoitukset, neljä päiväkirjanomaista runovihkoa ja 19 arkkia erillisiä runoja.


title: Kössi Ahmala

text: Kössi Ahmala avioitui vuonna 1915 Fanny Maria ”Maikki” Henellin (s. 1891) kanssa. Heidän tyttärensä Hilkka Ahmala tuli 1950–1960-luvuilla tunnetuksi yhtenä Suomen merkittävimmistä työväenlehdistön toimittajista. Lisäksi perheeseen syntyi yksi poika. Kössi Ahmalan veli puolestaan oli jääkäriluutnantti Otto Ahmala, joka sisällissodassa taisteli valkoisten puolella.


title: Gonets

text: Gonets on venäläisten tietoliikennesatelliittien sarja. Gonets-satelliitteja käyttävät venäläisten organisaatioiden lisäksi kansainväliset terveydenhuolto-organisaatiot. Nykyisin käytössä ovat Gonets-D1M-versiot, jotka on kehitetty Gonets-D1-satelliiteista, jotka puolestaan ovat siviiliversioita sotilaallisesta Strela-3-tietoliikennesatelliitista.


title: Gonets

text: Sotilaallisten Strela 3 -satelliittien muuntaminen kaupalliseen käyttöön alkoi 1990-luvulla. Ensimmäiset kokeelliset Gonets-D1 -sarjan satelliitit Kosmos 2199 ja Kosmos 2201 laukaistiin avaruuteen 13. heinäkuuta 1992. Järjestelmän operatiivinen vaihe käynnistyi 19. helmikuuta 1996, jolloin avaruuteen laukaistiin kolme Gonets-D1 -satelliittia: Kosmos 2328, Kosmos 2329 ja Kosmos 2330.


title: Gonets

text: Gonets-satelliittien järjestelmään kuuluu 12 satelliittia, jotka sijaitsevat 2–6 eri ratatasolla. Satelliitit kiertävät Maata noin 1 400 kilometrin korkeudessa radalla, jonka inklinaatio on 82,6 astetta. Gonets-satelliitti on muodoltaan lieriömäinen, 280 kilogramman massainen ja sen pintaa peittää aurinkopaneelit, joista se saa energiaa. Satelliitin tehontarve on 40 wattia. Satelliitin vakauttimena toimii pitkä gravitaatiopuomi.


title: Gonets

text: Kullakin satelliitilla on yksi lähetyskanava maahan ja yksi vastaanottokanava. Satelliitin muisti on 12 Mb. Satelliitit toimivat siis "vastaanota-varastoi-ja-uudelleen-lähetä"-tyyppisessä tiedonsiirtomoodissa. Gonets-satelliitin suunniteltu toiminta-aika on viisi vuotta. Ne on toteuttanut venäläinen NPO Prikladnoi Mekhaniki.


title: Gonets

text: Viranomaiskäytön lisäksi satelliittista on kaavailtu kaupallista versiota Gonets (Messenger), jossa olisi 2–3 lähetyskanavaa. Satelliittia varten on kehitetty oma mobiilipäätelaite. Tässä konstellaatiossa olisi 36 satelliittia.


title: Emil Lindahl

text:
Emil Lindahl (30. elokuuta 1892, Mäntyharju – 7. syyskuuta 1937, Helsinki) oli suomalainen työläiskirjailija.
Lindahl kuului 1910-luvulla yhdessä kahden muun kirjailijan, Kasperi Tantun ja Kössi Ahmalan, kanssa Helsingin sosiaalidemokraattisen nuorisoseuran toiminnassa mukana olleeseen työläisintellektuellien ryhmään joka julkaisi muun muassa käsin kirjoitettuja sanomalehtiä muiden julkaisukanavien puuttuessa. Tämä "Decamerone-klubin" nimellä tunnettu ryhmä kokoontui viikoittain seuran kahvilassa käymään kirjallis-filosofisia keskusteluja.


title: Koronas

text: Koronas on Venäjän avaruusjärjestön Aurinkoa tutkiva satelliittimissio, jonka puitteissa avaruuteen on vuosina 1994-2009 lukaistu kolme tutkimussatelliittia.


title: Koronas

text: Ohjelmasta käytetään myös länsimaista akronyymiä CORONAS (Complex ORbital Observations Near-Earth of Activity of the Sun).


title: Koronas

text: Koronas-I laukaistiin 2. maaliskuuta 1994 ja Koronas-F 31. heinäkuuta 2001. Sarjan kolmas satelliitti Koronas-Foton laukaistiin vuoden 2009 alussa. Se on osa NASAn kansainväliseksi luomaa International Living With a Star Program (ILWS)-ohjelmaansa. Satelliitti perustuu Meteor-M-sääsatelliittiin ja sen toiminta-aika on kolme vuotta. Satelliitin massa on 1900 kg. Sen kiertorata on: 500 km x 500 km, 82.5°.


title: Andrew Tomas

text:
Andrew P. Tomas tai Alfred Tomas (synt. A. Boncza-Tomaszewski) 1906-2001 syntyi Pietarissa 1906, josta perhe muutti Helsinkiin vuonna 1911, jossa perheen isän toimi laivastoupseerina.
Suomen itsenäistymisen myötä Tomasin isän komennus suuntautui Kiinaan, jossa hän vietti seuraavat 21 vuotta kunnes Maon vallankumouksen myötä oli edessä muutto Yhdysvaltoihin.
Elämänsä viimeiset vuodet hän vietti tiettävästi Australiassa UFO-tutkijana. Lisäksi hän oli vapaamuurari.
Tomas kirjoitti ja puhui sujuvasti ainakin ranskaa, englantia ja venäjää. Hänen teoksiaan on käännetty yli 60 eri kielelle.
Tomas julkaisi elämänsä aikana ainakin 8 virallista kirjaa sekä monia sisäiselle piirille ja veljille tarkoitettuja teoksia.
Harvinaisin hänen julkaistuista teoksista lienee vuonna 1950 ilmestynyt kirja astrologiasta ja tarot-korteista "Signs, stars and seers; An experiment in historical prediction."


title: Andrew Tomas

text:
Aihepiireiltään Tomasin teokset ovat Erich von Dänikenin tuotosten kaltaisia mutta näistä aiheista hän kirjoitti jo vuosikymmeniä ennen Dänikeniä vuonna 1935 kirjassaan "The Planetary Doctrine"."Suomennetut teokset"
Andrew Tomas-Australian UFO Pioneer


title: Jali Joutsen

text:
Frans Jalmari Joutsenniemi (sukunimi vuoteen 1901 Viklund), käytti kirjailijanimeä Jali Joutsen (18. tammikuuta 1880, Tampere – 27. huhtikuuta 1955, Helsinki) oli suomalainen runoilija ja lehtimies.
Jali Joutsen työskenteli kivityöläisenä, kauppa-apulaisena sekä lehtimiehenä (Kansan Lehti, Länsi-Suomen Työmies, Viikko ja Syntisäkki-lehdissä)


title: Jali Joutsen

text: Ollessaan Suomen sisällissodan jälkeen 1919 vangittuna Tammisaaren vankileirillä Jali Joutsen kirjoitti siellä sanat lauluun "Punavangin valssi".


title: Hannu Niskanen

text: Hannu Kuisma Kullervo Niskanen (s. 18. elokuuta 1952 Helsinki) oli Puolustusvoimien kenttäpiispa eli kirkollisen työn johtaja vuodesta 1995 lähtien syksyyn 2012 saakka.


title: Hannu Niskanen

text: Niskanen syntyi puhelinasentaja Emil Niskasen ja Kirsti Viljasen perheeseen. Hänen puolisonsa on Paula Jaamanen. Niskanen valmistui Helsingin yliopistosta teologian kandidaatiksi vuonna 1976 ja vihittiin papiksi samana vuonna. Humanististen tieteiden kandidaatti hänestä tuli 1978. Teologian lisensiaatin tutkinnon Niskanen suoritti 1987. Hän toimi pappina Järvenpään seurakunnassa 1976–1979 sekä kirkkoherrana Pertunmaalla vuosina 1979–1992 ja Heinolan kaupunkiseurakunnassa 1992–1995. Mikkelin hiippakunnan tuomiokapitulin asessori hän oli 1987–1995. Kirkolliskokouksen jäsen Niskanen oli vuodesta 1986 ja piispainkokouksen jäsen vuodesta 1988. Sotilasarvoltaan Niskanen on reservin majuri (2005).


title: Kessu

text: Kessu voi tarkoittaa:


title: Viljo Remes

text: Viljo Antero Remes (11. huhtikuuta 1926 Pielavesi – 15. marraskuuta 2016 Helsinki) oli suomalainen teologi. Hän toimi Puolustusvoimien kenttäpiispana eli kirkollisen työn johtajana vuosina 1978–1986. Remes valmistui filosofian kandidaatiksi vuonna 1952 ja teologian kandidaatiksi vuonna 1956. Papiksi hänet vihittiin vuonna 1957. Teologian lisensiaatin tutkinnon hän suoritti 1959 ja väitteli tohtoriksi 1976.


title: Viljo Remes

text: Ennen nimitystään kenttäpiispaksi Remes toimi Suomen Lähetysseuran palveluksessa vuodesta 1958: Pakistanissa 1960–1965, Aasian työn sihteerinä 1965–1966 ja apulaisjohtajana 1967–1978. Hänet nimitettiin kenttäpiispaksi 3. maaliskuuta 1978. Virassa hän aloitti toukokuun alussa.


title: Itä-Helsingin Kiekko

text: Itä-Helsingin Kiekko (IHK) ry. on vuonna 1974 perustettu jääkiekkoilun erikoisseura, jonka toiminta-ajatuksena on tarjota pääkaupunkiseudulla asuville ja jääkiekkoilusta kiinnostuneille mahdollisuus harrastaa kunto- ja kilpakiekkoa. Mukana toiminnassa on eri ikäisiä lapsia, nuoria ja aikuisia.


title: Itä-Helsingin Kiekko

text: Kaudella 2017-18 IHK:ssa pelaa 19 joukkuetta: 11 poikien ikäkausijoukkuetta, 1 naisten joukkue ja 3 miesten joukkuetta. Seura järjestää myös kiekkokouluja 4-9-vuotiaille lapsille.


title: Itä-Helsingin Kiekko

text: Seuran kotihallina toimii Malmin jäähalli. Halli on avattu 2.3.2006 ja IHK on yksi hallin perustajaseuroista. Hallissa on kolme täysikokoista kaukaloa, joista yksi on varustettu katsomolla.


title: Itä-Helsingin Kiekko

text: Seuran toimintaa kehitetään edelleen; tavoitteena tarjota kaikille halukkaille entistä paremmat mahdollisuudet harrastaa jääkiekkoilua Itä- ja Koillis-Helsingissä.


title: Yrjö Massa

text: Yrjö Massa (7. huhtikuuta 1918 Alatornio – 6. helmikuuta 1983) toimi Puolustusvoimien kenttäpiispana eli kirkollisen työn johtajana vuosina 1969–1978.


title: Yrjö Massa

text: Massa kirjoitti ylioppilaaksi Tornion yhteislyseosta vuonna 1938. Samana vuonna hän astui varusmiespalvelukseen Pohjan Rykmenttiin. Vuosina 1943–1944 hän opiskeli luutnanttina Maasotakoulun 27. kurssilla. Massa suoritti "sacri ministerii candidatus" (SMK) -tutkinnon ja vihittiin papiksi vuonna 1946. Filosofian kandidaatiksi hän valmistui vuonna 1948 ja teologian kandidaatiksi vuonna 1949. Teologian lisensiaatin tutkinnon hän suoritti 1950, ja tohtoriksi hän väitteli 1954. Hän myös suoritti Yhdysvalloissa Master of Sacred Theology -tutkinnon Kirkkojen Maailmanneuvoston stipendiaattina vuonna 1949.


title: Yrjö Massa

text: Talvisodassa Massa toimi ensin nuorempana upseerina ja sitten komppanianpäällikkönä 3.Prikaatissa Karjalankannaksella. Jatkosodassa hän toimi ensin nuorempana upseerina ja sitten komppanianpäällikkönä JR54:ssä Sallan rintamalla vuosina 1941–1942. 1942 hän toimi myös 12.Prikaatissa sotilaspastorina Maaselän suunnalla ennen kuin komennettiin jälleen komppanianpäälliköksi ensin 12. Prikaatiin ja 1944 Erillinen pataljoona 7:aan Rukajärvelle.


title: Yrjö Massa

text: Sodan jälkeen hän toimi komppanianpäällikkönä ja koulutusupseerina JR3:ssa 1945–1946 ja toimistoupseerina Pääesikunnassa kenttäpiispan toimistossa 1946–1951. Tämän jälkeen hän toimi opettajana Kadettikoulussa 1951–1955 ja toimistopäällikkönä Pohjois-Uudenmaan sotilaspiirin esikunnassa 1955–1959. Vuosina 1959–1968 hän toimi ensin sotilaspastorina ja sitten kenttärovastina Ilmavoiminen esikunnassa ja Etelä-Suomen sotilasläänin esikunnassa. 1969 hänet nimitettiin puolustusvoimien Kenttäpiispan virkaan. Massa jäi eläkkeelle kenttäpiispan virasta toukokuun alussa 1978.


title: Yrjö Massa

text: Vanhoillislestadiolaisuuden vuoden 1960 hajaannuksessa Yrjö Massa valitsi pienemmän haaran eli elämänsanalaisuuden.


title: Marc Dorcel

text: Marc Dorcel (oikealta nimeltään Marcel Herskovitz) on ranskalainen pornografisten elokuvien tuottaja. Hän on voittanut muun muassa Hot d'Or -palkinnot vuosina 1995, 1998 ja 1999.


title: Kustaa Ahmala

text: Kustaa Ahmala (22. syyskuuta 1867 Lumijoki – 30. elokuuta 1933 Oulu) oli suomalainen kirvesmies ja sosialidemokraattisen puolueen kansanedustaja 1917–1918. Hän oli Oulun Työväenyhdistyksen pitkäaikaisia aktiiveja, joka vuoden 1918 sisällissodan aikana kuului Työväen pääneuvostoon eli punaisen Suomen eduskuntaan. Hän työskenteli lyhytaikaisesti myös "Kansan Tiedon" päätoimittajana.


title: Kustaa Ahmala

text: Ahmalan vanhemmat olivat torppari Matti Ahmala ja Liisa Ahmala. Hän työskenteli aluksi renkinä Lumijoella, sen jälkeen sepänapulaisena ja tehdastyöläisenä Oulussa 1890–1897 sekä kirvesmiehenä 1897–1933. Ahmala toimi myös Åströmin kaljatehtaan ja SOK:n Oulun varaston varastonhoitajana. Vuonna 1914 Ahmala oli Oulussa ilmestyneen "Kansan Tieto"-lehden päätoimittaja.


title: Kustaa Ahmala

text: Kansanedustajaksi Ahmala valittiin Oulun läänin eteläisestä vaalipiiristä vuoden 1917 eduskuntavaaleissa. Sisällissodan aikana hän oli punaisten postineuvoston sekä Työväen pääneuvoston jäsen. Sodan jälkeen Ahmala asetettiin syytteeseen valtiopetoksesta ja hänen kansanedustajantoimensa katsottiin lakanneen 16. toukokuuta 1918. Vuodet 1918–1922 Ahmala oli vankilassa poliittisista syistä.


title: Kustaa Ahmala

text: Ahmala kuului Oulun kaupunginvaltuustoon vuosina 1906−1908 ja 1930−1933. Hän oli myös sosialidemokraattisen puolueen puolueneuvoston jäsen ja Oulun läänin eteläisen vaalipiirin sosialidemokraattisen piirijärjestön puheenjohtaja.


title: Kustaa Ahmala

text: Kustaa Ahmala oli naimisissa Sofia Kaakisen kanssa. Perheeseen syntyi yhdeksän lasta. Heistä tunnettuja ovat yhden runoteoksen julkaissut postimies Kössi Ahmala, jonka valkoiset teloittivat sisällissodan loppuvaiheessa Viipurissa, sekä valkoisten puolella taistellut jääkärivääpeli Otto Johannes Ahmala.


title: Cynthia Daniel

text: Cynthia Lynn Daniel (s. 17. maaliskuuta 1976, Gainesville Florida) on yhdysvaltalainen näyttelijä, joka tunnetaan roolistaan nuortensarjassa Sweet Valley High. Hän näytteli sarjassa Elizabeth Wakefieldiä.


title: Cynthia Daniel

text: Daniel on sittemmin lopettanut näyttelijän uransa ja toimii nykyään valokuvaajana.


title: Cynthia Daniel

text: Cynthia Daniel on naimisissa näyttelijä Cole Hauserin kanssa ja heillä on kaksi yhteistä lasta, Ryland Hauser (s. 2004) ja Cole Daniel (s. 2008).


title: Brittany Daniel

text: Brittany Daniel (s. 17. maaliskuuta 1976 Gainesville, Florida) on yhdysvaltalainen näyttelijä, joka tuli tutuksi roolistaan nuortensarjassa Sweet Valley High. Brittany esitti sarjassa toista pääosaa Jessica Wakefieldinä, ja hänen kaksoissisarensa Cynthia Daniel taas Jessican kaksoissiskoa Elizabethia.


title: Brittany Daniel

text: Näytteli myös elokuvassa White Chicks -kytät hameissa -elokuvassa diivamaista perijätärsisarta, 2000-luvulla.


title: Oulun suojeluskunta

text: Oulun suojeluskunta syntyi 1900-luvun alkupuolen yhteiskunnallisessa murroksessa osaksi suojeluskuntajärjestöä. Suojeluskuntajärjestöä ei perustettu sanan varsinaisessa merkityksessä, vaan se syntyi itsenäisyysmielisten itsenäisyystahdosta ja vapauden rakkaudesta. Järjestö oli syntytaustaltaan kansanliike.Vuoden 1918 sodassa suojeluskunnat olivat osa valkoista armeijaa vastavoimana punakaarteille.


title: Oulun suojeluskunta

text: Oulun suojeluskunta syntyi vaiheittain. Itsenäisyystavoitteiden viritessä Suomessa ja alkaessa koskea koko kansaa Ouluun perustettiin paikallinen itsenäisyysyhdistys. Se sulautui 3. heinäkuuta 1917 perustettuun Oulun Riippumattomuusklubiin, joka asetti tavoitteekseen herättää maakunnan väestö itsenäisyystaisteluun. Suojeluskunnan edeltäjä ”palokunta” perustettiin elokuulla 1917. Oulun suojeluskunnan arvellaan syntyneen 19. lokakuuta 1917. Siihen tuli mukaan noin 100–120 miestä sekä vakituinen harjoituspäällikkö


title: Oulun suojeluskunta

text: Vuonna 1917 perustetun suojeluskunnan perustamisasiakirja tuhoutui Oulun valtauksen yhteydessä. Perustamisasiakirja kirjoitettiin uudelleen noin vuoden päästä alkuperäisessä mukana olleiden muistitietojen pohjalta. Sittemmin suojeluskunnat vakinaistettiin ja niiden asema vahvistettiin lailla elokuussa 1918. Niitä alettiin perustaa lisää ja varhaisemmin syntyneitä suojeluskuntia perustettiin uudelleen. Oulun suojeluskuntakin perustettiin uudelleen 19. lokakuuta 1918.


title: Oulun suojeluskunta

text: Vuodesta 1919 lähtien suojeluskunta alkoi toimia Raatinsaarella, kaupungin vuokramaalla. Siellä oli aiemmin toiminut Raatin vankileiri sisällissodan seurauksista johtuen. Sitä ennen saarella oli ollut venäläisten merivartioasema. Nykyisinkin Raatinsaarella sijaitseva valkoinen kivirakennus valmistui suojeluskunnan toimitaloksi vuonna 1934. Siellä ovat toimineet myös suojeluskunnan apujärjestöt Oulun lotat sekä sotilaspojat. Kesäisin lotat olivat pitäneet kahvilaa Linnansaaressa, muinaisen Oulun linnan raunioiden päälle rakennetussa, entisen merikoulun tähtitornissa.


title: Oulun suojeluskunta

text: Suojeluskunnat toimivat esimerkiksi isänmaallisen aatteen ja hengen kohottamiseksi ja tunnetuksi tekemiseksi. Monipuolinen urheilu-ja harrastustoiminta olivat olleet niissä tärkeällä sijalla. Suojeluskunnat hoitivat armeijan kotiuttamisia ja kutsuntoja. Merkittävä tehtävä niillä oli kouluttaa sotilaita mahdollisten konfliktien varalle.


title: Oulun suojeluskunta

text: Vuonna 1939 suojeluskuntaan oli kuulunut noin 890 miestä, muodostaen kaksi pataljoonaa. Jäsenmäärä oli ollut noin 3,2% kaupungin silloisesta asukasmäärästä. Siihen oli kuulunut esimerkiksi: huoltokomppania, kiväärikomppanioita, konekiväärikomppania, radio-osasto, sotakoiraosasto, sotapoliisiosasto, tykkipatteri ja Raatinsaaren suojeluskuntalaivue. Kesäkuussa 1941 suojeluskunnan jäsenmäärä oli ollut suurimmillaan, ollen 1187 jäsentä ja noin 3,81% silloisesta Oulun väestöstä.


title: Oulun suojeluskunta

text: Sota-ajaksi suojeluskunta- ja sen apujärjestöstä, lottajärjestöistä muodostettiin kotijoukot. Se toimi kenttäarmeijan apujärjestönä lukuisine tehtävineen. Sota-ajalle säädettiin työvelvollisuuslaki koskemaan alle asevelvollisuusikäisiä sekä työkykyisiä naisia. Suojeluskunta hoiti työvelvollisten kuljetuksia ja töihin sijoittelua.


title: Oulun suojeluskunta

text: Jatkosodan rauhanehtojen noudattamiseksi fasistiseksi määritelty suojeluskuntajärjestö määrättiin lakkautettavaksi 7.11.1944 mennessä. Oulun suojeluskunnan viimeiset vakituiset toimihenkilöt: paikallispäällikkö, kapteeni Lennart Ahma, kanslisti, talonmies, ampumaradan vahtimestari sekä kaksi suojeluskunnan lähettiä irtisanoutuivat tehtävistään 6. marraskuuta 1944.


title: Oulun suojeluskunta

text: Suojeluskuntain omaisuudet olivat olleet suuria. Suojeluskuntajärjestön lakkauttamisen takia Helsinkiin perustettiin puolustusministeriön alainen selvittelyelin ja maakunnissa työskentelivät pesänselvitysmiehet. Pesänselvitystoiminta oli vaatinut tarkastajiakin toiminnalleen.


title: Oulun suojeluskunta

text: Oulun suojeluskunta lahjoitti pois irtaimistonsa ja muutamien miljoonien markkojen rahavaransa sekä rakennuksensa, maiden vuokrasopimuksensa jne. Suuri lahjoitusten saaja oli ollut Oulun Tuomiokirkkoseurakunta. Se sai rahavaroja ja Raatinsaaren rakennukset. Sen velvollisuudeksi tuli esimerkiksi huolehtia sankarihaudoista. Muun muassa suojeluskunnan aseet ja varusteet piti luovuttaa suojeluskuntapiirin tilalle perustetulle sotilaspiirille. Saksalaisille aseveljille vuonna 1943, 2,450 miljoonalla markalla myydyn niin sanotun suojeluskunnan Tuiran ampumaradan, se lahjoitti kaupungille. Entisen tilalle rakennettu Yläsiirtolan ampumarata, siirtyi lakkatetun suojeluskunnan selvityspesältä Oulun varuskunnalle vuonna 1945.


title: Oulun suojeluskunta

text: Oulun suojeluskunta ja lottajärjestökin olivat olleet varakkaita. Pesänselvittelyt olivatkin olleet vaikeita ja aikaaviepiä. Oulun lottain paikallisosasto joutui lahtoitusepäselvyyksiensä vuoksi käräjille vielä vuosien päästä. Pitkää pesänselvitysprosessia kuvaa sekin, että vielä heinäkuussa 1952 Oulun Kirkkokonttorin täytyi lähettää selvitys saamistaan lahjoituksista Helsinkiin puolustusministeriön alaiselle suojeluskuntajärjestön pesänselvityselimelle. Entisen suojeluskunnan aseiden peräänkin oli kyselty. Selvittelytyön vaikeuksia saattoi osittain vaikeuttaa se, kun pian jatkosodan jälkeen oli ollut niin sanottua asekätkentää. Aseita, ammuksia ja muuta sotamateriaalia oli siirtynyt Oulussa asekätkentään Lapin sotaa ja suojeluskunnan organisaatiota hyödyntäen.


title: Jigsaw Falling into Place

text: "Jigsaw Falling into Place" on englantilaisen rock-yhtyeen Radioheadin single, joka julkaistiin 14. tammikuuta 2008. Se oli ensimmäinen single yhtyeen albumilta "In Rainbows" (2007).


title: Jigsaw Falling into Place

text: Kappale oli useita viikkoja sadan radiossa soitetuimman joukossa Yhdysvalloissa ja sijoittui "modern rock" -listalla sijalle 69.. Kappale oli useita viikkoja sadan radiossa soitetuimman joukossa Yhdysvalloissa ja sijoittui "modern rock" -listalla sijalle 69.. Britannian singlelistalla single nousi ensimmäisellä viikollaan sijalle 30, joka oli yhtyeelle huonoin sitten vuoden 1993 singlen "Pop Is Dead".


title: Jigsaw Falling into Place

text: Mustavalkoinen musiikkivideo sisältää kaikki yhtyeen viisi jäsentä soittamassa huoneessa, ja video on kuvattu niin, että kaikilla jäsenillä videokamerat päässään. Videon ohjasivat Adam Buxton ja Garth Jennings. Yhtye lisäsi videon YouTubeen 28. marraskuuta 2007. Se on ensimmäinen Radioheadin video, jossa on koko yhtye sitten vuoden 2000 "Idioteque"-kappaleen videon, ja ensimmäinen singlen video sitten vuoden 1996 singlen "Street Spirit (Fade Out)" videon, vaikkakin vuoden 1997 videossa "Paranoid Android" on koko yhtye animoituna mukana.


title: New Haven Nighthawks

text: New Haven Nighthawks on entinen jääkiekkoseura, joka pelasi AHL-liigaa vuodet 1972–1992. Joukkue toimi Minnesota North Starsin (1972–1977), New York Rangersin (1977–1981 ja 1984–1987) ja Los Angeles Kingsin (1981–1991) farmiseurana. Nighthawks pelasi kotiottelunsa New Haven Coliseum -areenalla.


title: New Haven Nighthawks

text: Nighthawks pelasi Calder Cupin finaaleissa neljästi: vuosina 1974, 1978, 1979 ja 1989. Viimeisen finaalivuosi oli yllätyksellisin, sillä joukkue oli vasta neljäs omassa divisioonassaan, mutta tiputti jatkosta kaksi paremmin sijoittunutta joukkuetta. Vasta finaalisarjassa Adirondack Red Wings oli parempi voitoin 4–1. Nighthawksin viimeinen peli oli pudotuspeleissä keväällä 1993, jolloin vastassa oli myös Adirondack Red Wings.


title: New Haven Nighthawks

text: Nighhawksin kuuluisimpia pelaajia ovat Tom Colley, Billy O'Dwyer, Al Tuer, Bobby Sheehan ja Dale Lewis. Colley pelasi seurassa eniten pelejä (534) ja sai eniten pisteitä (204+281). Seura tunnettiin pelaajien kovasta kierrätyksestä, sillä Colleyn lisäksi kukaan toinen pelaaja ei edustanut joukkuetta yli 300 ottelussa. Lisäksi Nighthawksilla on edelleen AHL-ennätys: joukkue käytti 62 pelaajaa kaudella 1985–1986, mikä on enemmän kuin mikään toinen joukkue on käyttänyt kauden aikana.


title: New Haven Nighthawks

text: Kaudeksi 1992–1993 organisaatio vaihtoi nimensä New Haven Senatorsiksi, kun se aloitti yhteistyön Ottawa Senatorsin kanssa. Seuraavalla kaudella seura siirtyi Prinssi Edwardin saarelle ja tunnettiin nimellä Prince Edward Island Senators. Nykyään edelleen Senatorsin farmiseurana toimiva organisaatio kantaa nimeä Binghamton Senators.


title: New Haven Nighthawks

text: Joukkueessa on pelanut myös Raimo Helminen.


title: Lighttpd

text: Lighttpd (lausutaan ”lighty”) on HTTP-palvelinohjelma, joka on suunniteltu turvalliseksi, nopeaksi, standardimyönteiseksi ja joustavaksi nopeuskriittisiin ympäristöihin.Lighttpd on käytössä useilla suurilla Internet-sivustoilla, kuten YouTubessa, Wikipediassa ja meebossa. Esimerkiksi Wikimedia ja SourceForge käyttää Lighttpd:tä osaan palveluista. Kolme suurinta BitTorrent-seurantasivustoa, The Pirate Bay, Mininova ja isoHunt, joihin tulee yli 1 000 sivunlatausta sekunnissa, käyttää myös Lighttpd-ohjelmistoa.


title: The Chant

text: The Chant on suomalainen seitsenhenkinen rock-yhtye, joka perustettiin Vantaalla vuonna 1999. Yhtyeen demo, "Sighs", valittiin Kuukauden demoksi Inferno Magazinessa sekä Imperiumi.net -webzinessä. Yhtye nousi suuren yleisön tietouteen voitettuaan YleX:n järjestämän demokilpailun vuonna 2006, minkä myötä yhtye sai maailmanlaajuista kuuluvuutta. Yhtye teki levytyssopimuksen Shadow World Recordsin kanssa, ja yhtyeen esikoisalbumi, "Ghostlines", julkaistiin helmikuussa 2008.


title: The Chant

text: Esikoisalbumi, "Ghostlines" julkaistiin Suomessa, Virossa, Liettuassa ja Latviassa helmikuussa 2008 ja muualla maailmassa maaliskuussa. Yhtyeen toinen albumi, "This Is the World We Know", julkaistiin huhtikuussa 2010. Kolmas albumi, "A Healing Place", julkaistiin Suomessa toukokuussa 2012 ja muualla Euroopassa ja Pohjois-Amerikassa saman vuoden elokuussa. Neljäs studioalbumi, "New Haven", julkaistiin Euroopassa ja Pohjois-Amerikassa kesäkuussa 2014.


title: Northern Star

text: Northern Star on brittiläisen laulajan Melanie C:n esikoisalbumi sooloartistina. Se julkaistiin vuonna 1999.


title: Erkki Kanerva (toimittaja)

text: Erkki Olavi Kanerva, nimimerkki Jammu (s. 14. lokakuuta 1936 Tampere) on suomalainen pakinoitsija ja toimittaja. Hän on kirjoittanut murrepakinoita Tampereen ja Längelmäen murteilla vuodesta 1969 kaupunkilehti Tamperelaiseen ja hänen pakinoitaan on myös julkaistu kirjoina, muun muassa Hermonaru vuonna 1966 sekä Tampere oli meirän 1993.


title: Erkki Kanerva (toimittaja)

text: Kanerva kirjoitti ensimmäiset pakinansa 1958 Kansan Lehteen, johon hänet pestasi päätoimittaja Arvo Poika Tuominen. Hän siirtyi sittemmin Tamperelainen-lehteen ja oli pitkään tämän lehden päätoimittajana. Kanerva käytti Yrjö-kirjojensa pakinoissa Längelmäen murretta jonka hän oppi vietettyään lapsuudessaan kesät Längelmäellä. Uusimmissa pakinoissaan Kanerva on siirtynyt käyttämään Tampereen Amurin kaupunginosassa puhuttua murretta. Kanerva on myös kuvittanut itse kirjansa.


title: Erkki Kanerva (toimittaja)

text: Pakinoiden ohella Kanerva on kirjoittanut kustantaja Urpo Lahtisen perustaman Lehtimiehet Oy:n historiikin "Lehtimiesten legenda" yhdessä Jukka Kuusiston, Rauno Männistön ja Olli Tasasen kanssa.